Nag jareku, kampung jodipan iku apik, soale ono warnai sing macem-macem angger omah. Tapi ono mangkelno soale nag kono iku panggonane ora roto, terus drojog ambek angel nag gowo sandal sing lunyu. Terus koncoku yo tau ngomong, teko keunikane iku maeng sing iso dadekno perekonomiane warga kono iso munggah. Terus nag situs liputan6.com yo ngakoni nag perekonomiane warga kono iso kebantu polahe tekone wong sing nglencer nang kampung iku. Akhire teko wong wisata iku pendapatane wong warga kampung jodipan isi stabil. Terus sing garai rame maneh yoiku jembatan kocone sing paling jengkelno, lapo'oh kok jengkelno, soale wong nag mlaku nang kono mesti alon-alon ambek berok-berok polahe wedi. Iku kedaden polahe jembatane iku teko koco sing bening sampek ketok ngisore kali.


Sego goreng iku panganan sing iso ditemokno nang ndi-ndi nggon.  Sak Indonesia, kabeh wong ngerti panganan siji iki. Panganan iki biasane digawe mangan wayah isuk. Nek bengi akeh ditemokno didol nang pinggiran dalan, warung cilik, sampek restoran gedhe.  Sego goreng umume warna cokelat teko bumbu kecape. Sego goreng yo ono sing warna abang teko bumbu caos sambel tomate.  Rasane iso milih sing pedes, gak pedes, gurih, sodok legi, wes sak karepe sing tuku. Sego goreng yo ono tambahane lawuh, yaoiku iso orak-arik ndog, dadar ndog, daging pitik, urang, lan liya-liyane sak karepe sing tuku pokok ono nang menune. Ambune sing gurih banget pas digoreng anget-anget nggundang wong podo tuku mergo mesti nggarai lesu


Kahanan sing mekso awak dhewe nganggo duwit tabungan kui mesthi ono. Lan kahanan kui ora iso awak dhewe kendalike. Makane kui, awak dhewe wis kudu nyepake tabungan kanggo kahanan koyo ngono. Ojo tekan, mergo tabungane durung cukup opo malah ora duwe tabungan blas, awak dhewe dadi ngutang supoyo iso ngebaki kebutuhan pokok. Luwih mending awak nabung timbange ngutang. Ngutang kui ono resikone yen awak dhewe ora iso nyaur. Senadyan ngenteni tabungan entek kui rasane mirip koyo ngenteni bom jeblug, luwih mending nabung. Kasarane yen awak dhewe mati nganggo duwit tabungan kui luwih mending, soal awak dhewe mati ora gowo utang opo-opo.


Nabi Yunus AS iki nabi sing diutus gawe nyadarno kaum Assyira penyembah berhala nang kota Niniwe. Nabi Yunus AS iki pendatang nang kota iku. Makane pas Nabi Yunus AS teko nang kota Niniwe dan nyampaino dakwah, beliau malah diolok-olok. Tambah suwe kesabaran Nabi Yunus AS entek dan beliau mutusno gawe ninggalno kota iku. Pas nang perjalanan ndek kapal, Nabi Yunus AS kudu nyemplungno diri nang laut soale kelebihan muatan dan diselamatno ambek paus. Nang njero wetenge paus mau, akhire beliau disadarno ambek Allah SWT nek ninggalno kaume dalam keadaan marah iku gak bener. Teko kono, awak dewe isok neladani nek awak dewe gak oleh mutusno sesuatu pas utek lagi panas mergo emosi. Iki pesen gawe awakmu sisan rek, nek kate gawe keputusan iku usahakno utekmu wes dalam keadaan adem cek gak nyesel ndek kemudian hari.


Ning manca negara, isu sing lagi semarak yaiku babagan childfree utawa sepakat ora nduwe anak karo pasangan. Kanggo penduduk sing ana ning jaba Asia, budhaya ora gelem nduwe anak iki wis wajar amarga pertimbangan sing akeh lan uga ana paham sing luwih liberal. Pertimbangan iki uga nyangkut anane krisis ekonomi, emosional, trauma, lan psikologi sing durung siap. Nanging alesan iki akeh sing hujat amarga wis akeh negara sing rugi amarga gerakan iki. Ning Indonesia babagan iki dikaitake karo ajaran agama, nanging lingkungan sing padhet iki uga marai akeh wong mikir adoh. Kamangka, awak dhewe kudu bisa ngurmati keputusan wong amarga saban wong duwe perkarane dhewe.


Liburan bareng anak kui sok marai mumet. Anak kerep rewel neng tengah dalan. Nek ora anak turu pas lagi wektune lungo. Ben liburan tetep nyenengke kanggo wong tuwo lan anake kudu ono persiapan sing mateng sak durenge mangkat. Sing kepisan, pilih destinasi wisata sing kiro-kiro disenengi karo kabeh anggota keluarga. Yen ragu-ragu, awak dhewe iso nakoke langusung panggon koyo opo sing pengen dee kunjungi. Keloro, pilih penginepan sing nyaman. Pas isih enom utowo durung duwe anak, awak dhewe kerep milih penginepan sing murah senadyan ngerti yen panggone kui ora terlalu nyaman. Ketelu, yen misal nganggo kendaraan pribadi ojo meksoke menyang sekali dalan. Anak-anak kui gampang bosen dadi pisan-pisan kudu mandeg kanggo ngelakoke aktifitas liyane. Kepapat, cepake barang-barang lan dolanan sing gawe anak kui anteng neng perjalanan.


Hayo sapa sing ning papan tinggalane isih kerep weruh bocah angon wedhus golek rambah? Nah, gaman kang dinggo golek ramban iku mau salah sijine gegaman tradisional asli Jawa Timur, kususe Madura. Gaman kui nduweni jeneng clurit utawa sabit. Clurit iku digawe saka wesi sing dicithak ning ndhuwure mawa geni. Nyetak e ora mung sepisan nanging ngasi ping telu. Sakbubare dibentuk utawa dicetak wujud sing urung dadi iku di gerinda mbentuk setengah mbulan. Ing tahap iki kudu dibentuk nganti bener-bener apik lan landhep amarga penentuan apik eleke clurit tergantung tahapan iki. Yen uwis banjur mlebu tahapan pungkasan yaiku dideleh maneh ing ndhuwure mawa, banjur di lebokake banyu, di lebokake oli, lan sing paling pungkasan dilebokake banyu. Nah kui mau cara-carane nggawe clurit utawa sabit saka Madura. Ketoke gampang nanging angel, kamangka ayo padha ngginakake.


Manungsa nalika urip ana ing alam donya iki ora dewean. Wis mesti bakale mbutuhake wong liya. Mulane tulung tinulung iku wis mesti kudu ditindakake karo manungsa siji ning manungsa liyane. Tulung tinulung uga dianjurake ing kabeh agama. Yen tetulungan, ora perlu mbedakake wong. Kabeh kudu ditulung senajan beda agama, beda suku, beda ras, utawa nganti beda negara. Tulung tinulung karo wong liya bisa nambah keraketan hubungan saduluran, bisa ningkatake kepedulian sosial, dihormati ln diregani wong liya, lan sing paling penting yaiku oleh ganjara saka Gusti. Mula, ayo wiwit ditindakake tulung tinulung marang wong liya lan ora mbedak-mbedakna wong sing meh ditulung!.


Kecak yaiku jejogedan saka Bali kang iringane amung nganggo swara manungsa. Jejogedan kang wis misuwur tekan ngendi-ngendi iku ditarikake para kaum pria kang lunggu mubeng. Wirama kang khas amarga nyuarakake “cak, cak, cak” kaliyan ngangkat tangane. Kajaba kui, uga ana tokoh kang meragakake Rama, Shinta, Rahwana nganti Hanoman. Tarian iki awale saka tahun 1930-an, saka seniman Bali kang jenenge Wayan Limbuk lan pelukis asal Jerman jenenge Walter Spies. Tarian iki sanyatane ritual kang kasebut shangyang utawa tradisi kanggo nolak bala. Tari kang mbutuhake akeh uwong iki dadi tarian uga sarana ngibadah. Kamangka, yen nonton tarian iki bakal krasa banget rasa sakrale.


Nek njalani siji hubungan sing podo ambek wong sing podo sisan, pasti onok lah rasa bosen iku. Hal sing koyok ngene iku sering kedaden nang uwong sing wes rabi. Biasane teko bosen iku mau, akhire dadi alesan gawe selingkuh karo wong liyo. Tapi ancene, nek wes onok rasa bosen ambek pasangan iku, kudu cepet-cepet ditangani ben gak tambah nemen dan maleh pegat. Iki carane gawe ngadepi rasa bosen nang pasangan. Siji, ubah cara pikir. Loro, ubah rutinitas ambek coba hal sing anyar karo pasangan. Telu, budhal kencan ambek pasanganmu. Papat, omongno nang pasanganmu dan diskusikno bareng opo solusine ben rasa bosen iku isok ilang. Terakhir, konseling ambek tenaga ahli.


Aku duwe kanca saka Bali, jenenge Made. Made iki salah siji mahasiswa ning Universitas Udayana, jurusan kedokteran. Made iki nduwe omah sing isih asri lan uga gaya arsitekture tradisionanl. Amarga kekancan karo Made, aku dadi ngerti kepiye budhayane wong Bali lan uga kepiye wong Bali sembahyang. Pas wayah ana karnaval budhaya lan tari, Made mesti ngejak aku kanggo nonton. Aku uga sering dimasakke karo ibune Made. Senajan aku muslim lan Made Hindu, awak dhewe malah nduweni rasa toleransi sing dhuwur. Kekancanan iki awet banget kanthi lulus, saiki aku lan Made kerja ning Jakarta. Ya padha wae isih nang ngendi wae bareng.


Dodolan neng Instagram kui gampang gampang angel. Awak dhewe iso gampang banget buka lapak neng kono, nanging durung tentu awak dhewe barang dagangane dhewe gampang payu. Salah siji carane supoyo barangane ono sing tuku kui awak dhewe kudu gawe konten utowo kiriman sing menarik. Ono beberapa hal sing kudu awak dhewe gateke supoyo kirimane dhewe digateke wong. Sing kesiji, opo sing awak dhewe kirim kui kudu duwe ciri khas. Ciri khas kui iso seko desain sing unik utowo werno sing arang digunake karo wong-wong liyo. Awak dhewe uga nyantumke logo neng kirimane dhewe. Sing keloro, logo sing awak dhewe pasang neng kiriman kui sak iso mungkin unik, artine ora okeh logo sing desaine mirip.


Kabeh wong sing ono nag dunyo mesti ngerti sing jenenge Masjid. Yo panggonan iki termasuk salah sijini omah sing digawe sembayang umat islam sing ono nang endi-endi. Nah masjid maeng iku fungsine akehe megilan. Contohne Masjid iku yo kenek digunakno kanggo musyawarae wong muslim kanggo mecahno masalah-masalah, masjid yo kenek digawe kanggo wong islam sing pengen konsultasi masalah agama utowo ngaji masalah agama islam, mari ngunu masjid yo kenek digawe ningkatno pengetahuan utowo ilmu sing ono hubungane ambek agam utowo perkoro sing apik. Dadi fungsine masjid iku ora mog angger digawe sembayang tok tapi yo kenek digawe ngembangno ilmu agama ambek liyan-liyane.


Sumatera Utara nduweni panggon sing jenenge museum Alquran. Panggon iki kanggo nyimpen Alquran sing umure wis tuwa sing ana ing daerah Sumatera Utara. Mushaf Alquran sing paling tuwa sing ana ing museum iki yaiku sing ditulis taun 1070/1074 H utawa kurang luwih 370 taun kepungkur. Bisa didelok rupane Alquran iku wis nguning, kertase uga wis rapuh lan ora oleh ngawur kanggo jempok amarga bisa rusak. Motif sing ana ing Alquran iku uga macem-macem kayata motif kembang matahari, motif Simalungun, lan liyane. Alquran utawa mushaf paling tuwa iki dadi bukti yen ana peradaban Islam sing ana ing Sumatera Utara. Saliyane iku, iki uga dadi warisan sing kudu dijaga banget aja nganti rusak supaya generasi sawise anak putu pada bisa ngerti lan ndelok rupane Alquran iki.


Salah siji perusahaan perdagangan elektronik ning Indonesia sing paling gedhe yaiku Tokopedia. Tokopedia iki wis ana wiwit taun 2009 lan duwe pengaruh sing gedhe ning Asia Tenggara lan kalebu toko online sing paling akeh dikunjungi karo masyarakat Indonesia. Tokopedia iki ndukung produk UMKM lan ngadakake program dukungan UMKM iki wiwit 2018. Tokopedia iki ngelakoni kerja sama karo GoJek ben bisa nggedhekake bisnis. Saka kerja sama iki, akeh cabang bisnis kaya perbankan digital lan uga kredit. Tokopedia oleh pendanaan saka perusahaan gedhe manca negara. Produk saka Tokopedia iki wis sesuai karo kebutuhan wong Indonesia, salah sijine kaya layanan luwih gampang produk halal.


Jaman saiki wis akeh media kanggo nyebarake lan nyanyekake lagu-lagu daerah. Salah sijine yaiku media video kaya Youtube utawa Tiktok. Amarga kamajuan teknologi iki, lagu daerah bisa tambah dikenal karo wong akeh lan bisa dadi media kanggo sinau babagan lagu daerah sing kurang terkenal lan duwe risiko kekikis karo modernisme. Salah siji proyek pelestarian lagu daerah iki yaiku proyek Wonderful Indonesia sing digalakake karo para musisi-musisi enom. Proyek iki ngolah lagu-lagu tradisional dadi lagu sing luwih modern ben bisa ngetutake perkembangane jaman. Lagu-lagu iki uga digawekake video sing apik banget. Kamangka kuwi, generasi enom kaya awak dhewe kudu luwih kreatif kanggo ngenalake lagu tradisional.


Tenun iku guduk mek kain tok, tapi onok sisan berupa alat musik tradisional. Alat musik tenun iki asale teko Palembang. Tenun iki terbuat teko kayu sing bentuke persegi panjang. Nang bagian tengahe tenun iku bentuke koyok ornamen segitiga sing pas dipukul bakal ngetokno suara, guduk melodi. Nek dolen tenun, pemain garek mukul alat musike nganggo kayu nang bagian tertentu sing ngetokno nada. Fungsi alat musik tenun iki gawe ngiringi pas onok acara-acara hiburan. Alat musik iki dikeki jeneng tenun mergo jaman mbiyen didoleni pas wong-wong wedok lagi nenun kain. Dadi pas lagi bosen terus pingin dolanan, mereka bakal dolen nganggo alat musik tenun iku gawe ngehibur diri.


Raihan saiki seneng banget nonton drama Korea. Saben dina dheweke bisa ndelok 4-6 episode drama Korea. Apa maneh yen wayah preian sekolah, Raihan bisa tekan isuk nganti tengah wengi ora metu saka kamar kanggo ndelok drama Korea. Ana babagan sing disenengi Raihan yen ndelok drama Korea, yaiku panganan utawa ombenan khas Korea sing mesthi nyebabake Raihan pengin njajal. Salah sijine yaiku ombenan strawberry korean milk. Ombenan iki gampang digawe lan bahane uga gampang digoleki ana ing omah utawa pasar. Bahan sing dianggo yaiku susu lan buah strawberry. Raihan njajal nggawe dewe ana ing omah lan bisa kasil. Ombenan strawberry korean milk bisa digawe kanggo ngancani ndelok drama Korea.


Tau pas kui lagi sering mati listrik neng daerah omahku. Sedino kui iso tekan peng telu mati lampu sing jedane kui ora tekan 10 menit. Banjur, aku batin, yen mati-ngurup koyo ngene listrike iso gawe perabot listrik neng omah rusak. Nanging pas tak cek meneh, ora ono perabot listrik neng omahku sing rusak. Sesoke, aku dolan neng omahe koncoku. Omahe kui ora adoh-adoh seko nggonku, sekitar 2 kilonan. Awak dhewe ngobrol banyak pas kui, termasuk kedadean mati listrik sing wingi. Mergo kui, kulkas sing ono neng omahe koncoku kui rusak. Dheweke mis jajal ngundang tukang neng omah nanging wonge ora iso terus. Akhire, dheweke jarane pengen jalal benake dhewe. Seminggu bar kui, pas aku dolan meneh, dheweke cerito yen kulkase wis iso dienggo meneh. Wingi dheweke benake dhewe.


Wingi sekitar semingguhan aku ngeterno koncoku perikso nang dokter soale awake gelek gringgingen ambek terus ndase ngelu. Pas tutuk kono jari dokteri iku dikongkon mangan sing akeh ambek olahraga sing teratur ben darahe iku maeng lancar ambek jantunge iku apik. Tibake doktere maeng yo ngandani nag olahraga iku kudune rutin ben ora gampang kenek penyakit. Nah salah sijine manfaate olahraga maeng yo kenek gawe gampangno alirane darah ben lancar. Terus yo kenek gawe jogo kesehatane jantung ambek otot. Dadi manfaate olahraga ancene pentinge megilan. Mangkane saiki nag kota-kota nag isok mesti akeh wong sing mlayu-mlayu gawe olah raga polahe pengen sehat.


Aceh kui salah siji daerah sing budayane kui kenthel karo unsur agama Islam. Ora mung tekan kehidupan sak ben dinone, nanging uga keseniane. Lirik-lirik lagu sing dienggo tarian Aceh kui akeh nuansa Islam. Jaman biyen, tarian iki dadi salah siji media dakwah sing efektif. Termasuk prinsip-prinsip sing ono neg tarian kui. Tari lan tari ratoeh jaroe ku tarian kelompok sing dilakoke karo lingguh. Pas nari tarian kui, bahu penari siji lan liyane kui kudu nempel. Formasi barisane kui uga kudu lurus. Kui dijipuk seko prinsip salat sing kudu ngelurus lan ngerapetke saf. Dadi selain, ngajarke kekompakan, tarian iki uga ngajari utowo ngandani penontone perkoro sing penting neng agama.


Hasan lali nek dino iki wayahe ngumpulno tugas Penulisan Ilmiah. Berhubung file e de’e sek onok nang Google Docs dan durung diedit, Hasan cepet-cepet nyilih laptop e Agil sing nganggur. Berhubung Agil wes mari ngumpulno tugas e, dadi de’e sante ae pas Hasan lansung njupuk laptop e. Awale Hasan anteng nggarap tugase, terus moro-moro de’e misuh karepe dewe. Pas Agil takon opo'o, Hasan tambah emosi pindo. Hal iku mergo laptop e Agil iku kebacut lemot e, sampe metek spasi ae onok loading e. Hal iku marakno kerjaan e Hasan dadi terhambat. Hasan tambah panik campur ngamuk pas waktu pengumpulan tugas e mek garek 30 menit ngkas. Mergo laptop e Agil gak isok diharapno, Hasan milih gawe nyilih laptop e arek liyane.


Wayah akhir bulan wes ora ono duwit. Timbange jajan panganan sing larang mending masak dhewe neng omah. Paling gampang lan dijamin enak kui mangan mie instan goreng. Neng durung ngerti cara masake, kene tak andani. Sing kepisan, campur bumbu, saos, kecap, karo, minyak sing ono neng kemasan. Siapke banyu neng panci. Godok tekan mendidih. Wis mendidih leboke mie instan. Enteni sekitar 4--5 menit. Yen kepengin tekstur miene isih kenyel makin cepet diangkate. Banjur ditiriske. Campur mie sing wis ditiriske neng bumbu nganti roto. Ben soyo marem, ojo lali goreng endog ceplok. Yen kiro-kiro mangan mie tok ora marai wareg, ojo lali ditambah sego.


Bali tesih gadhah penginapan sanes ingkang konsepipun mirip kaliyan Mara River Safari Lodge. Bentenipun penginepan ingkang asmanipun Firefly Eco Lodge Bali nawakake sensasi tilem wonten kamar ingkang bentukipun kados sangkar manuk. Penginepan ingkang lokasinipun wonten Ubud menika ugi gadhah pemandangan asri khas Ubud. Senadyan regi sewa kamar wonten mriku awis amargi panggonanipun kalebet kawasan ingkang elit, nanging fasilitasipun ugi lengkap lan kualitasipun sae. Wonten pendingin ruangan, set kursi malas, TV, lan mesin kangge damel unjukan. Saben kamar mandi gadhah konsep ingkang kebikak supados turis saged mirsani pemandangan wonten inggilipun kamar mandi. Fasilitas toya benter, hair dryer, bath tub, shower, lan fasilitas sanesipun.


Senadyan aku wis tinggal neng Bantul wis suwe, nanging aku lagi ngicipi pangan khas Bantul kui pas simbah kakung lan palikku dolan neng Yogyakarta. Pas kui, aku wis limang taunan neng Bantul. Simbah lan paklikku ora ono sing ngerti panggon sate klatak sing enak kui neng endi. Dadi awak dhewe wong telu kui gur mubeng-mubeng Bantul disik. Neng dalan kui, paklikku crito jaman kuliah biyen dheweke tau ngipet tekan Pantai Prangtritis. Wis sekitar 1 jaman, awak dhewe mampir neng sate klatak Pak Pong. Simbah karo paklikku kui jebul ora patio seneng karo rasane. Gak ono sing spesial-spesial banget seko satene. Bedane, mung ditusuk nganggo ruji wesi.


Wong urip karo tanggane iku nag iso sing guyup ambek rukun, nah iku kabeh wes dianjurno teko pemerintah mangkane nang deso-deso mesti ono sing jenenge RT sing singkatan teko (rukun tonggo). Nah anjuran pemerintah iku mang yo kudu dilakoni karo kabeh warga negoro iki ben iso urip enak ambek tonggone, soale nag urip rukun karo tongone nak ono opo-opo mesti enak nag jaluk tolong karo tonggone. Mangkane urip rukun karo tonggo sing dianjurno yo kudu nang dilakoni ben ora marakno gegeran sak tanggane ambek ora ngerugekno tanggane perkoro masalah sepele. Mangkane aturan ambek anjurane pemerintah sing apik yo kudu dituruti ambek dilakoni.


Ngomong-ngomong soal selera, selerane uwong nang nggone panganan iki bedo-bedo. Wong Indonesia nek perkoro panganan loro iki mesti ono sing seneng pol, ono sing ra doyan blas. Ono sing ngambu tok ae malah mbunek-mbunek kudu mutah. Panganan opo iku? Yaiku duren karo pete. Nek wes wayahe usum duren, sebagian wong gelem mbayar larang-larang sampek atusan ewu gawe tuku duren. Jare wong-wong sing seneng duren, duren iku rasane legi, legit, lan aromane sedep, enak pol. Nek jare wong sing gak seneng duren, duren iku ambune nyengat pol nggarai ndas ngelu. Kandungan etionin nang duren sing nggarai duren ambune nyengat. Tambah dukur kandungan etionin nang duren, tambah nyengat ambune. Mangkane iku ono olahan reno-reno teko duren sing nggarai duren sodok diterimo karo wong-wong sing ra petek seneng duren. Mulai teko duren ketan, es cendol duren, sampek pancake.


Awakmu tim bakso atek gajih opo tanpa gajih? Nek aku jelas tim bakso tanpa gajih, malah luwe nang arah pembenci gajih. Pokoke nek sampe tuku bakso ndang dikeki gajih, pasti gak bakal tak pangan. Ndelok bentukane sing nggelambir gak jelas ngono ae aku wes keri dewe. Bagian sing paling marai aku gak seneng iku nek mbari mangan gajih, pasti nang mulut iku rasane nggendel kabeh, terutama nang langit mulut. Wes ngono gak isok langsung ilang ngono ae tumpukan lemake sing nang langit mulut mbasio wes dilap nganggo tisu, kudu disikat disik baru isok resik. Durung maneh kandungan lemak jenuhe sing duwur dan isok marai kolestrol nang tubuh tambah mundak, dadi aku tambah mantep menghindari gajih.


Akeh wong kang ngomong yen wirausaha iki gampang. Nanging kenyataane wirausaha iki angel amarga mbutuhake ketekukan lan dadi wong sing telaten ben ora kocar-kacir. Bisnis cilik kaya panganan, klambi, lan kerajinan iki dadi salah siji usaha sing kudu ngamati kebutuhan pasar. Sing marai angel sak liyane pasar yaiku anane modal sing kudune bisa ndukung mlakune usaha sing lagi dirintis iki. Modal sing kurang pas alokasine iki bisa dadi kerugian kang gedhe. Akeh pengusaha sing rugi lan dadi depresi amarga bisnise gagal. Kamangka, nggawe bisnis iki kudu nduwe pertimbangan lan kudu ana kesiapan mental ben ora gampang ajur lan ilang usahane.


Loman karo wong lan sedekah nalika wis mampu iku mesti dadi ajaran Islam sing paling tak iling. Loman utawa gampang ngewenehi wong sing mbutuhake pitulungan lan sedekah iku pancen rada angel ngelakonine. Kadang manungsa ngerasa eman kanggo ngetokna duwit, padahal iku uga gawe awake dhewe supaya ganjarane akeh. Ora ming amarga ganjaran, nanging loman lan sedekah marang wong liya bisa ngeresiki donyane kene supaya luwih berkah. Ora kudu ngewenehi dhuwit sing akeh marang wong liya, bisa ngewenehi panganan utawa apa wae sing bisa diwenenhna. Yen loman utawa gampang ngewenehi wong liya, dalan urip ing donya bakalan digampangake karo Gusti Allah.


Wis ana 2 taun adhiku nganggo kacamata lan saiki ngerasa yen mripate tambah lamur amarga kamare saiki kurang padhang. Wis ganti lampu, nanging adhiku isih ngerasa kurang. Banjur jare kakangku, luwih becik yen adhiku tuku lampu meja kanggo sinau kaya sing ana ning film ben bisa luwih kepenak sinaune. Pencahayaan sing apik iki uga bisa ndukung konsentrasi sinau. Kamangka, aku lan kakangku urunan kanggo tuku lampu meja kanggo adhiku. Aku karo kakangku tukune liwat toko online sing nyedhiakake barang elektronik. Bahan lampune saka wesi ben ora gampang rusan lan daya sing dibutuhake rada cilik dadi aku ora kuatir boros listrik.


Alat musik tradisional kui ora kalah asike karo alat musik modern. Mungkin, awak dhewe ngeroso alat musik tradisional elek mergo lagu-lagune. Lagune kui lawas banget lan ora cocok karo selarane akeh wong. Nanging yen misale dibandingke karo piano ngemainke lagu-lagu klasik, koyo karyane Mozart, kui podo wae. Ono musik klasik sing boseni, nanging ono uga lagu klasik sing marake seneng utowo semangat. Kui podo kasuse neng alat musik tradisonal, kui masalah selera. Yen ono wong sing iso ngepaduke alat musik tradisional karo lagu-lagu modern kui pasti bakal ono wong sing seneng. Tuladane koyo lagu Lathi seko Weird Genius, sing ngeleboke musik gamelan.


Ning UKM Resimen Mahasiswa, olahraga sing diajarke yaiku terjun payung. Olahraga iki pancen medeni amarga ora oleh ragu-ragu lan kudu bisa ngatur tempo lan gravitasi ben ora tiba lan tatu. Ilmu iki sing kudu disinaoni Hendra sak durunge njajal terjun payung sing diajarake karo para senior sing ana ning UKM Resimen Mahasiswa. Hendra mbutuhake setaun kanggo sinau terjun payung iki karo para TNI lan nguwasai medan. Hendra uga sinau cara urip ning alas kanggo antisipasi seumpama parasut ceblok ning panggonan sing ora dikenal. Sing Hendra ngerteni yaiku sing paling penting kudu wani lan siap disiplin amarga mung disiplin lan konsentrasi sing bisa nyelametake.


Dzikir iki salah siji amalan sing dianjurno gawe dilakoni ben onok kesempatan. Onok akeh banget jenise dzikir sing isok dilakoni. Tapi onok salah siji jenis dzikir sing paling dianjurno nang Al-Qur’an, yaiku dzikir isuk ambek sore. Dzikir isuk iku dilakoni mulai teko sak marine sholat shubuh sampe dhuha. Dzikir sore iku dilakoni mulai sak marine sholat ashar sampe sak durunge maghrib. Dzikir isuk karo petang iki nduwe beberapa manfaat sing apik gawe awak dewe. Nek awak dewe rutin, bakalan entok perlindungan teko Allah SWT nang ndi ae dan kapan ae. Awak dewe bakal terus dilindungi teko hal-hal sing celaka. Makane mulai saiki ayo mulai rutin dzikir isuk karo petang nek gelem selamet dunyo ambek akhirat.


Salah siji bencana alam sing paling sering kedaden nang Indonesia iku gunung meletus. Guduk tanpa alesan opo’o kok Indonesia iku sering pol ngalami gunung meletus, yaiku mergo sek akeh gunung sing statuse aktif. Mergo iku, awak dewe kabeh, terutama sing urip nang siji kota ambek gunung berapi iku kudu eroh carane mitigasi bencana gunung berapi iku mau. Cara mitigasi bencana gunung berapi iku koyok ngene. Siji, pemantauan aktivitas gunung api. Engkok data hasil pemantauan dikirim nang Direktorat Vulkanologi ambek Mitigasi bencana Geologi (DVMBG). Loro, tanggap darurat. Telu, penyelidikan gunung berapi nganggo metode geologi, geofisika, ambek geokimia. Terakhir, sosialisasi sing dilakoni karo pemerintah daerah nang masyarakat.


Korea Selatan ora mung misuwur karo dramane sing apik banget. Buah stroberi uga misuwur banget ana ing kono. Macem-maceme buah stroberi yaiku ana stroberi seolhyang, stroberi maehyang, stroberi king's berry, stroberi santa, lan stroberi sancheong. Stroberi ing Korea Selatan iki luegi banget apa maneh pas wektu panen. Warnae sing abang mbranang lan wujude sing gede banget dadekake buah iki dadi buah sing paling digoleki ana ing Korea. Nanging regane stroberi ana ing Korea iki kalebu larang yen dibandingake karo stroberi ing Indonesia. Sak pak sing isine kadang 10-20 iku bisa didol kurang luwih 250 ewu. Larange regane stroberi iki uga ana pengaruhe karo lahan kusus sing digawe kanggo nandur stroberi iki.


Mesin cuci siji tabung iku biasane diarani dadi mesin cuci otomatis, soale panggon nyuci ambek panggon pengering e dadi siji. Mesin cuci siji tabung nduwe akeh kompenen. Siji, water inlet valvet sing dadi bagian penghubung selang banyu nang mesin. Loro, inlet connection sing fungsine gawe ngelebokno banyu nang bak cuci. Telu, timer sing fungsine gawe ngatur wektu nyuci. Papat, agitator sing fungsine gawe ngelakoni operasi ngeresikno klambi. Limo, front panel sing fungsine gawe ngatur sesi nyuci. Enem, tube alias bak cuci. Pitu, air dome sealer sing fungsine nyegah banyu metu teko bak. Wolu, gasket sing fungsine gawe ngisi celah antara rong permukaan. Songo, outer tube sealer sing fungsine gawe nyegel banyu sing onok nang bak mesin cuci. Sepoloh, pompa banyu sing fungsine gawe ngalirno banyu teko mesin cuci nang rong arah. Sulas, hose connector sing fungsine gawe nyambungno selang siji nang selang liyane karo kran sisan. Rolas, pipa pembuangan sing fungsine gawe ngetokno banyu bekas kumbahan mau. Terakhir, dispenser detergen sing fungsine gawe panggon detergen.


Sopo sing eroh olahraga bal sing digebuk nganggo tongkat terus nek bal e dipukul sampe adoh podo mbengok “home run”? Onok sing ngomong iku kasti, onok sisan sing nyebut iku bisbol. Sing lucu maneh, onok sing nganggep rong olahraga iku podo. Padahal kasti karo bisbol iku bedo. Onok patang perbedaan. Siji, bentuk lapangan. Nek kasti iku lapangane bentuk persegi panjang. Nek bisbol iku lapangane bentuk bujur sangkar. Loro, ukuran lapangan. Secara keseluruh, lapangan kasti iku luwe ombo teko bisbol. Telu, alat pemukul sing bobot ambek dowone bedo. Terakhir, bal sing dinggo. Bal sing dinggo kasti iku terbuat teko sabut kelopo utowo ijuk. Nek bal sing dinggo bisbol iku terbuat teko kulit sapi utowo jaran.


Wortel iku salah siji jenis sayuran sing paling gampang ditemoni nang sekitare awak dewe. Regone relatif murah, terus manfaate yo akeh gawe kesehatan. Sing paling akeh wong eruh iku manfaate gawe kesehatan mripat. Hal iku mergo kandungan vitamin A ndek wortel sing isok ngeduno resiko terjadinya berbagai penyakit mripat, koyok rabun senja ambek katarak. Terus wortel iku mengandung air karo serat sing apik gawe kesehatan saluran pencernaan. Terus kandungan kalium ambek antioksidan nang wortel isok menurunkan risiko penyakit jantung. Sing terakhir, kandungan vitamin dan folat isok bantu njogo karo nguatno daya tahan tubuh. Dadi mulai saiki, mulai rutin konsumsi wortel rek cek awakmu tambah sehat.


Tekan saiki dadi PNS kui isih dadi pilihan paling apik kanggo angaktan kerjo jaman saiki. Penake dadi PNS kui, neng kono duwe sistem jenjang karier sing mesthi. Gajine awak dhewe bakal munggah semakin suwe awak dhewe kerjo neng instansi pemerintah kui. Awak dhewe uga ora usah mumet-mumet pas wis tuwo mengkone. Yen awak dhewe dadi PNS, awak dhewe wis dijamin entuk dana pensiun. Dadi pas wis tuwo, awak dhewe iso sante-sante ngenikmati opo sing wis awak dhewe bangun selama iki. Sakliyane kui, dadi PNS kui uga ora gampang dipecat. Ora koyo neng perusahaan swasta utowo perusahaan rintisan sing iso mecat karyawane sak penak jidate bose.


Dana darurat kuwi bisa dijupuk saka kredit online. Nanging, kredit online iki akeh banget variasine lan uga sering ora bisa dipercaya amarga akeh penipuan lan uga syarat sing ora sesuai. Kredit online iki biyasane nganggo aplikasi sing wis dipercaya lan diawasi karo OJK utawa Otoritas Jasa Keuangan. Salah siji aplikasi sing wis terbukti aman yaiku aplikasi Danamas Dana Tunai. Aplikasi iki nawarake suku bunga 19,2% saban sasi lan maksimal dana pinjam kanthi Rp7,5 yuta. Tenor peminjaman saka aplikasi iki yaiku 3 sasi lan kuwi normal kanggo aplikasi simpan pinjam online amarga ora ninggalake kasus lan ninggalake kecurigaan kanggo para calon nasabah.


Biyen pas aku isek cilik, Aku senengane mancing ambek konco-konco nang kali utowo nang jublangan sing sekirane akeh iwak'e. Jenenge bocak cilik nag wes oboh seneng ambek siji perkoro yo wes budal. Mancing ae, sampek lali mangan. Opo maneh nag dino minggu awit esok sampek sore lagek moleh. Iku wae nag ora digelek'i karo wong tuo yo ora bakal muleh neg gak pegel. Mancing biyen iku dadi hobiku ambek konco-konco, soale mesti adu akeh-akehan, maru ngunu engko nag oleh ditunu bareng terus dipangan bareng. Sak liyane iku, mancing nang daerahku biyen dadi hobi akeh-akehe bocah soale yo mok dolanan iku sing paling nyenengno.


Akeh olahraga sing enteng enteng lan ora nganggo piranti sing abot-abot. Salah sijine push-up. Ana tata cara gawe ngelakokno olahraga iki. Nomer siji deleh en tangan lan sikilmu ning ndisor utowo ning nduwur e lemek. Nomer loro deleh en tangan loro mu sak ombone pundakmu. Nomer telu kenceng no tangan loro mu karo sikil. Nomer papat, mudun no awak mu nganti dada meh njempok tekel utowo lemah lan lemek e. Nomer limo kek ono wayah diluk gawe mandek, sakwise iku surungen awak e balik ning panggon kaitan mau. Yen wes ngunu balenono gerakan sing ning cara iku mau. Kudu bener lan ati-ati yen ngelakoni olahraga ben tangan mu ora kecekluk.


Guru Penjaskes ku iku mesti ngilingno nang kabeh murid e gawe ngelakoni pemanasan sak durunge ngelakoni olahraga. Terus nek misal onok sing ngelakoni pemanasan asal-asalan, bakal ditegur dan dikon gawe ngulangi pemanasan sing tepak. Tapi ancene, pemanasan iku sepenting iku. Istilahe, awak iku pasti sek dalam keadaan kaku. Nek awakmu ngelakoni olahraga tanpa pemanasan, pasti rasane gak enak kabeh. Wes ngono, nek uwong gak ngelakoni pemasanan sak durunge olahraga iku pasti bakal luwe gede resiko gawe ngalami cedera. Hal iku soale otot mau durung disiapno gawe gerak sing abot. Nek wes pemanasan, otot iku mau wes siap dan isok ngelakoni aktivitas olahraga dengan optimal.


Wes suwe banget wacana nek pelayanan nang pirang panggon iku bakal diganti nganggo robot kabeh. Salah sijine iku pelayan nang restoran. Cuma jareku, pelayan nang restoran nek diganti nganggo robot iku sembarangane gak bakal isok maksimal. Misale, kate nyajikno panganan, pasti pergerakane wes diatur kudu ngene kudu ngono. Terus nek pas posisi panganane rodo mlengse, robot iku gak bakal ngecikno iku mau dan tetep bekerja sesuai opo sing wes diprogram. Lek wes ngono, hasil penyajiane pasti bakal rusuh terus berantakno kabeh. Nek menungso kan cek tetep isok noto panganan sing mlengse iku mau, soale mereka isok niteni. Gak koyok robot sing obahe terbatas pol.


Push up iku salah siji jeni lathian sing akeh dilakoni gawe mbentuk otot awak bagian duwur, koyok otot dada, bahu, lengen, geger bagian duwur, ambek persendian. Push up iku bakal efektif nek dilakoni ambek cara sing tepak. Selain efektif, bakal terhindar teko cedera sisan. Carane iku siji, mulai teko posisi tengkurep disik. Pastikno dada ambek weteng nempel nang lantai. Loro, deleh telapak tangan nyentuh lantai terus luwe ombo teko bahu karo lutut. Telu, pastikno posisi sikil, punggung, gulu, ambek sira sejajar. Papat, angkat awak alon-alon nganggo bantuan otot lengan sambil ngguwak napas. Limo, pertahano awak ndek posisi awak keangkat, rong sikut lurus, ambek otot weteng kenceng. Terakhir, duno awak balik nang posisi awal.


Ngumbah piring ora angel. Piring lan gelas sing wis rusuh kudu cepet diumbah ana ing pawon. Aku mesti duweni gawean kanggo ngumbah piring utawa gelas ana ing omah. Supaya luwih cepet anggone ngumbah piring, gelas, utawa alat masak liyane aku duweni cara. Kaping pisan, samubarang kaya piring, gelas, wajan utawa liyane sing cabete panganan kudu dikum disek. Iki kanggo ngelunturake minyak utawa turahan panganan utawa ombeane. Kaping loro, barang sing wis dikum bisa langsung diguyang banyu kanti resik. Sawise iku, kabeh barang digosok karo sabun supaya minyak utawa turahane ombeane bisa ilang lan ora ninggalna pliket. Wasana, kabeh sing wis digosok karo sabun diguyang maneh utawa digirah karo banyu sing akeh lan aja lali digaringake sik sadurunge dilebokke ana ing lemari.


Onok salah siji acara rutin sing mesti dilakoni mbarine sholat Idul Fitri, yaiku halal bi halal keluarga besar H. Sidik. Halal bi halal iki mesti dilaksanakno ben dino pertama Idul Fitri. Panggone pun yo gak tau pindah, yaiku nang Gedung Graha Petro. Nang kono, engkok kabeh sanak keluarga keturunan H. Sidik bakal ngumpul gawe nyambung tali silaturahim dan saling njaluk sepuro koyok nek marine sholat Idul Fitri biasane. Mulai teko Sabang sampe Merauke, kabeh teko dadi siji nang kono. Nang kono, bener-bener aku isok ketemu ambek sanak saudara sing bahkan gak tau tak temoni nang sehari-hari. Rasane iku spesial banget.


Ngrungokake gegendhingan pancen paling penak nalikane mripat wis kriyip-kriyip arepe turu. Swara gegendhingan kang marakake liyer-liyer iku bakune amarga swara gamelan. Gamelan iku kalebu alat musik tradisional saka Jawa. Gamelan sing aslie saka tembung gamel nduweni teghes dithuthuk utawa ditabuh. Yen dideleng iku pancen bener, amarga cara mainake gamelan iku kanthi ditabuh. Cara mainke gamelan iku ana sing ditabuh utawa dithuthuk kaya gambang, saron, boning, gong, kenong, lsp, ana sing digesek arane rebab, ana kang dikebuk yaiku kendhang, ana kang disebul yaiku suling, la nana kang dipethik yaiku siter. Gamelan kang akeh banget iki isa dadi harmoni kang apik nalikane ditabuh bareng. Kamangka kui ta, njijal kabeh padha ajar dolanan gamelan. Iku bakal ndadekake hobi kang berpaedah.


Media sosial kui panggon sing bebas kanggo wong-wong pengen ngomong. Wong dadi iso ngomong opo wae lan bakal akeh wong sing delok lan mungkin uga nanggepi. Mergo akeh wong sing ono neng media sosial, wong sing lagi dodolan nganggep kui dadi kesempatan. Wong dodolan kui akeh  sing nawari barang-barang dagangan neng kolom-kolom komentar neng werno-werno media sosial, mbuh kui Twitter mbuh kui Instagram. Menurutku, perliaku bakul sing dodol neng kolom komentar kui ganggu banget. Sebenere ora ono salahe uga ora ono sing ngelarang dheweke nawake dagangane neng kono. Nanging sing marai nyebai kui, barang sing ditawarke ora ono hubungane karo kiriman sing dikomentari.


Yen mlaku-mlaku ning Jogja kalo keluwarga, aja lali ning pasar buku Jogja, yaiku Pasar Buku Taman Pintar. Pasar buku iki ana ning jejere taman pintar lan panggonane gedhe. Ning kene akeh buku sing taun terbite macem-macem, mulai saka sing legal kanthi sing ilegal. Nanging ana cara sing bisa ditiru ben bisa oleh rega murah ning kene. Kaping pisan, naware aja mbanting rega, sithik-sithik nanging kudu mesti dituku. Kaping pindho, yen ngejak bocah cilik, bocahe bisa dikongkon milih dewe amarga yen bocah cilik biyasane diwenehi murah. Kaping telu, yen wis cocok karo siji toko, usahakke toko kuwi dadekake langganan. Aja lali yen buku sing digoleki ora ana ya pesen ning kunu wae ben digolekake karo bakule.


Ponsel saiki ancene bedo ambek biyen, nag biyen iku cukup kenek digawe sms ambek telfon ae wes cukup, tapi saiki wes ora iso koyok ngunu, saiki kudu duwe teknologi sing anyar ambek pirang-pirang fitur sing iso nyenengno wong sing tuku, terus yo kudu duwe keunggulan sing ancene garai ponsel iku maeng seje ambek liyane. Mangkane saiki ponsel-ponsel sing dituku wong-wong iku bentuke podo tapi fitur sing nag jerune iku seje-seje. Ono sing kamerai bening, terus ono batune awete ora umum, terus ono sing ngecese cepet barang yo ono. Dadi ponsel saiki iku wes canggine megilan, soale nag ora gelem terus berkembang yo bakal ora payu, saole saingane iku wes ora karoan.


Ning jaman sing serba susah iki, akeh wong sing rebutan penggaweyan lan lapangan pekerjaan iki saingane gedhe-gedhean. Wong sing kurang ahli ning bidang tertentu lan ora duwe kemampuan khusus bisa kegeser. Kebingungan kuwi ditambah maneh karo solusi wirausaha sing durung mesti berhasil. Pemerintah uga ora nyediakake lapangan pekerjaan sing sesuai karo para sarjana lan ora ngewenehi modal kanggo wong sing pengen wirausaha. Wirausaha uga akeh saingane amarga nggolek ide usaha kuwi ya angel lan gampang banget ditiru lan dimodifikasi karo wong liya. Kamangka sing paling bener saiki, ayo akeh-akeh sinau apa wae saka kelas-kelas gratis ning internet lan uga sekolah kanthi dhuwur.


Nek uwong iku wes rabi, roto-roto bakal urip bareng ndek siji omah karo pasangane. Nang omah iku mau, bakal dilakoni kegiatan sak dinone ambek anak, wong tuwo, mertuo. Sing koyok ngono iku isok disebut dadi rumah tangga. Sederhanane, rumah tangga iku siji kumpulan sing terdiri teko suami, istri, anak-anak, mertuo, ambek sing liyane sing urip nang siji panggon sing podo. Rumah tangga iku isok dibagi dadi loro. Siji, rumah tangga biasa. Maksute iku sekelompok uwong sing ndekem nang siji bangunan fisik utowo sensus, dan biasane mangan bareng nang siji pawon. Loro, rumah tangga khusus. Maksute iku wong-wong sing urip nang asrama, tangsi, panti asuhan, utowo rumah tahanan sing pengurusan kebutuhan sak dinone dikelola karo siji yayasan utowo lembaga.


Ranup lampuan kui tarian tradisional sing asale seko Provisnsi Aceh Darussalam. Tari iki kerep dienggo kanggo nyambut tamu-tamu sing dikurmati. Tari iki kudu ditarike karo wanita, sing lanang ora iso. Umume jumlah penari neng tarian Aceh kui ganjil, termasuk ning ranup lampuan, kanggo alasen estika paling ora ono 5 penari. Irangin tari kui ora ono lirike. Tari ranup lampuan iki diiringi karo rong alat musik, alat musik sing ditabuh jenenge rapai lan alat musik tiup jenenge serune kale. Yen biasane awak dhewe kenal tari aceh kui tari sing dilakoke karo lingguh, tari ranup lampuan iki mlebu golongan tari sing ngadek.


Treadmill iku alat sing isok mbantu awak dewe latihan dalan, jogging, mlayu, utowo dalan nang tanjakan dan gak usah atek pindah-pindah panggon. Treadmill iki akeh banget manfaate. Mulai teko ningkatno stamina, ngehindari cedera, ngatasi sira ngelu, ngeduno berat badan, bahkan iso ngetahui detak jantung karo jumlah kalori sing kebakar. Onok hal-hal sing perlu mbok gatekno nek kate nganggo alat treadmill iki. Siji, lakoni pemanasan. Loro, pahami tombol-tombol sing onok nang treadmill. Telu, gatekno setting nang treadmill. Papat, numpak nang duwur treadmill. Limo, gerak sing bener. Enem, ngelakoni pemanasan sing enteng maneh. Pitu, sedia banyu ombe. Wolu, lakoni sing rutin. Terakhir, lakoni peregangan sing enteng mbari nganggo treadmill.


Salah siji cemilah khas Suroboyo sing paling tak senengi iku krupuk upil. Tapi gak koyok jenenge yo rek, krupuk upil gak terbuat teko upil, tapi teko tepung. Biasane dipangane nganggo sambel petis. Awakmu kabeh sing durung tau mangan krupuk upil, kudu nyoba rek, sumpah enak banget. Krupuk e asin renyah, terus ditambah sambel petis, tambah mantep wes. Opo maneh krupuk iki digoreng e nganggo pasir, cocok banget gawe awakmu kabeh sing menghindari panganan sing mengandung kolestrol sing duwur. Dan saiki pun krupuk upil wes akeh macem-macem rasane, dadi isok milih sesuai seleramu dewe rek. Ndang cepet cobaen rek sing durung tau nyoba, tak jamin gak bakal nyesel.


Akeh wong sing dodolan online tapi ora kabeh iku payu mesgane pirang-pirang perkoro. Contone perkoro iku maeng yaiku sing awitane produk sing didol iku maeng ora cocok ambek calon wong sing tuku polahe masalah rego sing ora iso saingan. Nah perkoro iku maeng biasane gelek dipetuki nang market place sing warna kunir, polahe nang kono iku kabeh wong dodol diwei kebebasan nguwei rego ben iso ngedol dagangane sak payune. Terus nang kono yo ono sing jenenge program sing kenek gawe ngeramekno tokone contone koyok pengiriman barang sing gratis, potongan rego, ambek liyan-liyane. Nah program iku maeng ancene apik tapi kudu bayar pirang persen ngunu teko rego produke.


Yen awak dhewe duwe buku sing awak dhewe senengi banget, awak dhewe bakol ngopeni bukui kanthi telaten. Perkoro sing podo kudune awak dhewe lakoke neng kitab sucine awak dhewe umat muslim. Carana awak dhewe ngurmati Alquran kui salah sijini jipu wudlu sak durunge nyekel kitab suci niku. Sampun sak yogyane, awak dhewe ngersiki awak dhewe sadurunge nyekel buku sing dianggep suci karo agama sing awak dhewe percoyo. Sing keloro, awak dhewe kudu nyelehke kitab kui neng panggon sing luwi duwur karo sikil. Iki maksude ora mung wangun yen nyelehke Alquran kui nanging, awak dhewe ora entuk nyelehke Alquran neng panggon sing reged utowo jijiki.


Ben tahune, keluarga besarku pasti ngumpul ndek suatu tempat gawe family gathering. Gak mesti nang omah, kadang yo nang hotel utowo panggon liyane. Tahun iki, gathering diadakno nang BeSS Resort & Waterpark, kecamatan Lawang, kabupaten Malang. Kabeh berangkat teko Gresik iring-iringan nang hotele numpak montor. Pas tutuk hotel, kabeh podo tengak tenguk disik nang gazebo resort e sambil ngenteni isok check in kamar hotel. Marine check in, kabeh langsung ganti klambi gawe renang nang waterpark nang kono. Awak dewe kabeh renang sampe tuwuk. Bengine, kabeh podo bareng-bareng BBQ-an nang area gazebo resort sing mau soale panggone jembar. Sambil mangan, sambil guyonan pisan. Kabeh podo ngobrol gak mari mari nganti bengi.


Alat musik tradisional iki ora bisa ilang saka perkembangane jaman amarga ning dunya iki, menungsa seneng musik lan ngelibatke musik ning akeh aspek panguripan kaya upacara adat, pentas, utawa mung kanggo relaksasi saka kegiyatan saben dina. Miturut perkembangane, media kanggo ngenalake musik tradisional saiki wis luwih bebas amarga akeh akses kaya film, teater, uga pentas musik sing bisa nekakake akeh wong lan pejabat. Saiki alat musik tradisional uga wis dadi salah siji objek inovasi teknologi amarga wis ana sing nyiptakake gamela digital sing bisa diswarakake lewat aplikasi. Gamelan digital iki luwih irit panggon lan bisa ditabuh karo wong sing baru sinau kanggo narik minat para musisi gamelan anyar.


Numpak sepur panoramic saiki dadi tren anyar. Salah siji transportasi wisata sing ditokne karo KAI yaiku sepur panoramic. Sepur iki ngelayani rute Jakarta - Jogja lan sak walike. Sepur panoramic duweni interior sing apik banget. Cendelane amba banget lan bisa dibuka utawa ditutup otomatis nganggo remot. Bagian ndhuwure sepur uga ana kaca sing dawa banget kawit ngarep nganti mburi. Wong sing numpak sepur iki bisa ndelok pemandangan kanti ayem. Saliyane iku, yen numpak sepur panoramic iki bakal oleh mangan,ngombe, lan selimut gratis. Nalika numpak sepur panoramic iki, senajan adoh ora bakal kerasa amarga enak banget bisa ndelok pemandangan ning kiwa tengene sepur.


Gresik iku identik ambek olahan panganan khas e sing teko bandeng. Salah sijine sing paling terkenal iku otak-otak bandeng. Bentukane koyok bandeng utuh sing ditahan nganggo bambu. Nek didelok sekilas koyok bandeng sing mbari dibakar, padahal proses masake iku diasap dadi gak gampang mambu dan isok digowo sampe nang luar kota. Teko njobo, wernone luwe dominan werno abang koyok batu bata soale wes kenek bumbu tradisional khas otak-otak bandeng. Rasane gurih dan pedes khas rempah-rempah, cocok banget gawe ilate wong Indonesia. Biasane otak-otak bandeng dikemas nganggo box dowo sing wes dilapisi godhong gedhang ambek kertas roti. Mari ngono baru dibungkus nganggo kantong plastik.


Biasane arek lanang lanang opo maneh bocah-bocah cilik yen wayah e sembayang jumat mesti ngantuk yen wes ngerungokno khotbah . onok cara ben bocah-bocah iki ora ngantuk. ben ora keturon oleh e ngerungokno khotbah e wak yai. sing nomer siji sakdurunge sembayang iki kudu adus dilek tekan omah ben seger mripat e isok melek. nomer loro ojok kakean mangan tekan omah iso nggarai weteng kebek moro ngantuk oleh e ngerungokno khotbah e. nomer telu sak durunge sembayang jumat ojok mlayu mlayu utowo dulinan sing aneh aneh. iku iso nggarai kepegelen ning jerone masjid . opo maneh ngerungokno khotbah e kenek silir-silir e kipas angin e masjid.


Dino iki aku kate nang Malang dan berangkate teko Gresik. Eroh engkok bakal dadi perjalanan sing adoh, aku langsung nyiapno lagu-lagu gawe dirungokno nang montor engkok. Lagu-lagu iku tak bagi-bagi nang akeh folder dan tak lebokno nang flashdisk sing khusus gawe ditancepno nang radio montor. Hal iku cekne aku gak ngantuk pas nyetir. Soale nek aku ngerungokno siaran radio sing biasa, pasti bakal ngantuk. Tapi nek ngerungokno lagu-lagu senenganku, rasane iku isok luwe berenergi dak gak bakalan ngantuk. Opo maneh aku ngeleboknoe lagu-lagu sing jedag jedug dan super mbrebeki. Tapi gak masalah, sing penting engkok aku gak ngantuk pas nyetir jarak adoh.


Preinan taun anyar kui paling pas kanggo ngenteke wektu bareng konco-konco utowo kaluargo. Liburan bareng wong-wong sing disayang kuwi penting. Arep setaun ora ketemu karo wong-wong kui, wektu sing langka kui kudu dimaksimalke. Ning Kulon Progo ono wisata alam sing cocok kanggo ngentek wektu bareng wong sing disayangi. Panggon wisata sing dimaksud kui jengenan Hutan Mangrove Gunung Kidul. Lokasi cerak Pantai Glagah. Neng kono awak dhewe iso nemuke akeh titik-titik foto sing apik. Ono titik foto sing ono tulisan apik lang ugo ono titik foto sing nganggo miniatur-miniatur bangunan sing terkenal. Kui cocok dadi latar foto kanggo ngabadike momen kara konco utowo kaluargo.


Kanggo wong Islam, maca Alquran wis bisa dilakokae saben dina. Wong sing maca, ngerungokna, melajari, lan ngamalake Alquran bakale oleh kamulyaan saka Gusti Allah. Apa maneh yen bisa ngapalna. Wong sing bisa ngapalna Alquran duweni kautaman antaraning kedudukane dhuwur ing ngarepe Allah, ganjaran sing ditampa bakal akeh banget, wong sing apal Alquran dijuluki Ahlullah utawa wong sing cedhak karo Allah. Saliyane iku kautaman wong bisa ngapalna Alquran liyne bisa nggawe wong tuwane ing dina kiamat jange mahkota saka Allah. Wong sing ngapalna Alquran lan muraja'ah uga sakjane olahraga utek lan ilat. Wis ngerti akeh banget gunane utawa manpaate ngapalna Alquran, mula ayo padha ngapalna Alquran, ya!.


Pas awak dewe KKN nang deso sing pelosok, hal pertama sing kudu dilakoni iku njaluk izin nang Kepala Deso ne. Hal iku cek awakmu isok ngelancarno program kerjo sing wes mbok susun dan isok ngelakoni KKN nang deso kono. Sak durunge penerjunan KKN, awakmu wes kudu njaluk izin disik nang Kepala Deso ne. Carane mulai ngampiri panggon iku disik. Mbari ngono awakmu takon-takon nang warga sekitar tentang informasine Kepala Deso mau. Nek wes entok, coba hubungi teko telpon disik. Nek gak onok telpon, awakmu langsung ngampiri omahe Kepala Deso iku mau. Kunjungi nang jam-jam kerja nek gelem nggolek aman. Nek wes dipersilahno melbu, baru awakmu isok njaluk izin nang Kepala Deso sing bersangkutan iku mau.


Aku wingi pas mlaku-mlaku nang mall, aku petuk hp sing modele iku model lawas. Terus pas tak parek tibake mesine canggine pol, soale masio modele lawas tapi fitur sing ditawakno wes nyukupi kebutuhane wong sing moderen contone koyok whatsup, facebook, instagram, ambek liyane iku. Terus mari ngunu sing garai aku jumbul yoiku kamerahe sing apike megilan padal iku model lawas sing isek metek-meteki nag  ate nulis opo-opo. Tapi ancene hp iku kanggo jawab tantangan kebutuhan wong saiki sing isek kepengen model lawas tapi fiture iku anyar ambek moderen. Terus rego sing ditawakno yo ora larang terus adoh ambek modek-model sing ancene modern.


Aku seneng karo sing jenenge robot kui seko cilik. Awale kui aku, pas TK, seneng seko robot mergo nonton Power Rangers. Neng acara TV kui, pas lagi ngelawan monster sing gedhe, ono robot-robot cilik sing gabung dadi siji. Banjur robot gabungan kui sing ngalehke monstere. Pas SD, aku delok dolanan Bionicle neng toko dolanan neng salah siji mal neng Bogor. Aku sitik nabung tuku robot-robotan kui mau. Puncake, aku seneng karo robot kui pas SMP. Pas kui film Transformer dadi omongan banget neng lingkungan konco-koncoku. Kebetulan banget, ono guru sing nawari awak dhewe ekskul robotik. Awale kui ekskul kui ora ono, nanging mergo delok awak dhewe tertarik, dheweke ngusahake ben iso ono neng sekolahan.


Masjid Raya Cheng Ho Surabaya iku salah siji Masjid sing onok nang Suroboyo dan lokasine dan daerah Genteng. Masjid iki isok dinilai dadi salah siji Masjid sing unik soale Masjid e iku bernuansa Tionghoa. Soale masjid iki didirikno karo pengurus Yayasan Haji Muhammad Cheng Ho Indonesia Jawa Timur ambek tokoh masyarakat Tionghoa nang Suroboyo. Dibandingno Masjid, panggon iki luwe mirip koyok Kelenteng saking kentele ornamen Tionghoa kuno nang bangunan iki. Pintu melbune ae bentuk pagoda dan onok relief nagane. Tapi onok lafaz Allah nganggo huruf Arab sing dadi penanda nek bangunan iki iku Masjid. Nang sisi kiwo bangunane pun onok bedug sing dadi pelengkap bangunan Masjid. Sisane kabeh ornamen bangunan Masjid iki berhubungan ambek budaya Tionghoa sing didominasi werno abang, kuning, karo ijo.


Tulung-tinulung kuwi kebiasaan sing khas ning masyarakat Desa. Masyarakat desa iki terkenal karo kemampuan sosial sing apik, sumeh semeleh, lan uga gedhe banget toleransine. Warga ning desa iki uga perhatian karo warga liyane lan bisa ngewenehi pituturan sing bener miturut norma adat lan agama. Ning desa uga ana kebiasaan gotong-royong yen ana acara gedhe kaya selametan, mantenan, uga yen ana wong sing kepaten. Wong desa iki biyasane uga njaga tradisi sing apik kaya sering ngelakoni upacara adat, kumpulan, lan uga nggawe aturan sing bisa njaga desa kaya ora oleh nyolong wit ning alas lan uga sak panunggale amarga kudu njaga lingkungan desa.


Sambel tumpang yaiku panganan sing terkenal nag Jowo, opomaneh nag daerah Kediri. Sampel tumpang iku bahane teko tempe sing wes mambu. Terus tempe sing wes mambu iku dibumbui karo bawang abang, bawang putih, lombok abang, lombok biasa, kemiri, kencur, jeruk purut, godong salam, laos, santen, tepung beras, ambek kadang-kadang iku gemasak karo rambak sing teko kulite sapi. Tapi yo ngunu, ora angger tempe sing mambu kenek digawe bahane sambel tumpang, soale tempe iku kadang mambune iku kebacut sampek ora kenek diolah maneh. Terus, bahane yo bedo-bedo sing garai pengaruh nang rasae. Iku alasane lapo'o ora angger tempe iso karo kenek digawe bahane sambel tumpang.


Yen jare wong saiki, tela godhog kuwi kuno, ketinggalan jaman, lan panganan sing ora enak amarga jaman biyen mung dipangan pas lagi perang. Bocah saiki padha seneng panganan sing saka kentang amarga luwih gampang diolah lan ngasilake akeh menu panganan dibandingke telo sing angel dimasak. Nanging, kajaba angel dimasak, tela kuwi gizine luwih akeh, luwih murah, lan gampang digolek ning pasar. Tela godhog iki cocok gawe diet rendah kalori lan bisa dinggo ngilangno lara maag. Gawe sing bosen mangan sega, tela iki uga cocok gawe ngganti menu sega amarga karbohidrate wis isa nggante kebutuhan saben dina. Tantangane ngolah tela ki ya mung cara masake ben ora bosen.


Jagung menika sumber karbohidrat sanesipun beras. Wohipun jagung biasanipun diolah dados sekul jagung, jagung bakar, bakwan, sereal lan tesih kathah malih. Kewan ternak kados ayam lan bebek biasanipun ugi dicaosi pakan jagung. Glepung maizena lan minyak jagung ugi diolah saking wohipun jagung. Bagian-bagian wit jagung sanesipun ugi saged dipunmanfaataken. Batang lan godhong jagung ingkang sampun dicacah kangge pakan sapi saged damel tletongipun boten mambu. Godhong jagung ingkang sampun garing saged didamel kerajinan tangan kados karangan bunga. Biyen, tiyang damel rokok ingkang bahanipun saking kulit jagung garing. Manfaat ingkang kathah menika dadosaken jagung cocok dados alternatif daharan pokok. Ngrumat tanduran jagung ugi langkung gampil amargi boten betah toya ingkang kathah.


Dana darurat iku iso ae disiapno teko pirang-pirang dalan sing iku ancene wajar ambek penggaweane wong sing saiki wes gelut ambek teknologi sing majune ora karoan. Nah wong-wong iku maen akeh-akehe dadekno dana darurat maeng karo investasi nang emas, utowo nabung nang Bank soale deke kabeh iku nganggep nag iku coro sing aman mergone jelas ambek ora ngiro dibijuk karo Bank ambek emas maeng. Dadi nyiapno dana darurat sing koyok ngeneki ancene wes gelek dianjurno ambek wong-wong sing ancene wes tau ngelakoni solae keamanane wes jelas ambek kejamin teko pihat utowo lembaga sing jamin maneg, mangkane saiki nag nang bank mesti antrine ora pakat.


Corona pancen dadi penyakit sing bisa ngendeg kabeh kegiyatan. Salah sijine yaiku riyaya Idul Fitri sing ana saben taun. Riyaya taun ingi beda banget. Amarga corona, ora akeh wong sing mudik ning kampunge dewe. Kampung dadi sepi, sembayang riyaya uga ora rame kaya biyasane, ora akeh sing medaya ing omah tangga teparuh, lan sapanunggale. Sing biyasane ramene riyaya bisa nganti seminggu lebih, saiki dina ketelu wae wis sepi banget. Kabeh wong padha wedi kanggo medaya lan wedi kanggo salaman karo wong liya amarga wedi nularake penyakit corona. Silaturahmi diganti karo silaturahmi online yaiku lewat telpon, video call, utawa samubarang online liyane.


Salah siji alternatif kegiatan keluarga sing bisa dilakoni yaiku belajar nggawe keramik ning museum keramik Kota Tua. Museum iki ana ing njero komplek Kota Tua barengan karo Museum Fatahillah.  Museum iki ana ing sebrange komplek museum Kota Tua. Ora mung keramik, ning museum iki ya ana pameran lukisan sing ana sejarahe. Museum iki apik banget kanggo ngenalake seni gawe bocah sekolah. Kanggo sinau keramik, pengunjung kudu daftar lan antre wiwit jam 7 kanthi jam 10 isuk. Banjur yen wes rampung nggawe keramik, keramik iki oleh digowo bali kanggo kenang-kenangan. Nanging yen ora pengen nggawe keramik, rasane keliling ning museum iki ya wis cukup amarga tata ruange wis direnovasi ben luwih aman.


Pas isih SMA kelas 1, aku balik sekolah numpak Trans Jogja. Aku bali sekolah kui jam loro sore luwih seprapat. Yen misale, aku ora ono kegiatan meneh utowo ora ono ekskul aku langsung bali. Jarake sekolahku karo halte bis sing paling cerak kui ora adoh-adoh banget, kiro-kiro setengah kilo. Biasane aku mlaku neng halte kui. Nanging sok-sok, aku diterke koncoku numpak montor neng haltene kui. Ono siji kedadean sing ora penak, pas aku numpak Trans Jogja. Aku tau ngenteni bise teko kui tekan 2 jam luwih. Haltene kui wis kebak karo wong-wong, malah tekan ono sing ngatre neng jobo halte.


Jenis kipas angin kui ono akeh. Jenise kui iso dibedake seko panggon pirantine kui nemplek. Sing kesiji, ono kipas angin sing gantung neng tembok. Sing keloro ono sing nempel karo lemah utowo jobi. Kipas jenis iki uga ono rong bentu, ono kipas angin sing bentuke bulet utowo kotak sing ono tiange ben iso ngadek duwur lan ono sing ono tiange kui. Sing ketelu, ono kipas cilik sing iso diseleh neng duwur mejo. Sing kepapat, ono kipas sing iso dicekel nganggo tangan. Biasane kipas sing jenis iki ora perlu dicopke neng listrik nanging nganggo batu. Batune kui ono sing iso diganti lan ono uga sing iso dicas nganggo casan HP.


Preian semester iki, Ali kate balik kampung. Kampunge Ali ana ing Jawa Barat. Supaya cepet tutuk, Ali mutusake nganggo montor muluk. Rega kanggo numpak montor muluk iki macem-macem. Yen tujuan Surabaya-Bandung, Ali oleh rega kurang luwih 900 ewu kanggo montor muluk merk Lion Air. Kabeh koper sing digawa karo Ali dilebakna ing bagasi pesawat supaya ora ngaboti. Yen tas utawa barang sing cilik digawa dhewe karo Ali ana ing njero pesawat. Ali lungguh lan nukmati perjalanane dhewe kanti ngerungokna lagu. Iki dudu sing sepisanan kanggo Ali numpak pesawat amarga saben lunga menyang luar kutha, Ali mesti numpak pesawat supaya ora kesuwen ning dalan.


Wudu yaiku salah sijine ajaran agama sing sampek saiki tailingi ambek tak lakoni terus. Soale nag ora ngelakoni wudu mesti sholate ora dadi. Wudu iku ora mog angger ijok ambek ngerisiki anggotae awak tok. Tujuane wudu iku ngilangno hadast cilik sing ora ketok teko moto. Mangkane kanjeng nabi nganjurno ambek ngajak kabeh wong muslim ojo sampek ngelalekno wudu nag ate sembayang soale iku temasuk salah sijine kewajiban wong muslim sak durunge sembayang. Nag wudu yo ojo sampek sak karepe dewe rukun-rukune wudu kudu dilakoni, nag ora dilakoni yo mesti ora dadi. Nag wudune ae ora dadi ambek ora sah. Yo sembayange mesti ora ketrimo, soale sing garai sembayange maeng ketrimo yo polahe wudu sing sah.


Panggon wisata sing ninggalake kesan apik salah sawijine ya Pantai Parangtritis. Pantai iki wis dadi objek wisata sing kondhang ning Jogja amarga terkenal karo fasilitas lan pemandangane sing apik. Saka Malioboro, jarak pantai iki nang tengah kutha mung 26 km. Yen pengen ngunjungi Parangtritis, bisa sewa motor ning cedhak Stasiun Lempuyangan. Nyewa ojek online utawa ojek pangkalan ya bisa, nanging ongkose larang. Kaping pindhone, bisa nganggo mobil lewat Jalan Parangtritis utawa bisa melu rute paket wisata sing disediyakake biro perjalanan ning sekitar Malioboro. Yen pengen pengalaman sing bedha, bisa numpak Transjogja 3A saka Malioboro nang Giwangan banjur numpak bis umum arah Parangtritis.


Mangan nanas ana ing mangsa panas pancen enak. Nanas bisa dipangan wutuh, dadi es jus nanas, utawa dipangan karo pencit lan karo bumbu rujak. Ora kabeh bisa mangan nanas kanti ayem amarga kadang cara ngonceki lan ngolah nanas sing ora bener bisa nggarakna buah iki dadi gatel yen dipangan. Cara ngonceki nanas supaya ora gatel yaiku nomer siji, mahkota utawa sing paling pucuke dikethok dhisik. Nomer loro, dionceki muter nganti kari matae nanas lan buwak matane nanas kanti nganut polane. Sing terkahir, nanas sing wis resik dikum ana ing banyu uyah supaya telutuhe ilang lan ora nggarai gatel yen dipangan.


Ket biyen, aku pengen banget neng Semarang. Pas taun 2021, aku lagi kesampaian iso dolan neng ibu kota Propinsi Jawa Tengah kui. Aku dono karo Yacub, konco kuliahku. Awak dhewe cah loro kui montoran neng Semarang. Awak dhewe pengen penasaran karo Lawang Sewu. Lawang Sewu kui bangun lawas sing dibangun pas jaman penjajahan Belanda. Sing ngerancang bangunan kui ugo arsitek saking Belanda dadi nuansa kolonial neng Lawang Sewu kui kerasa banget. Bangunan kui duwe ciri khas bentuk lengkung dan desain sing sederhana. Neng kono uga ono lukisan koco sing ngegambarke kemamuran Hindia Belanda ning ngisor pemerintahan Belanda. Biyen bangunan kui digawe kantor perusahaan sepur swasta. Saiki bangunan kui dadi panggon wisata lan museum sing nyeritake sejarah sepur neng Indonesia.


Dina Senin wingi, adhiku melu lomba maca crita ning kabupaten. Tema lombane yaiku ngelestarekake crita rakyat daerah amarga saiki akeh program saka pemerintah kanggo ngelestarekake crita daerah. Adhiku maca cerita asal mulane Gunung Tangkuban Prau. Dekne wis nyiapake kabeh kaya klambi, kapal-kapalan kanggo properti, lan uga dekne wis latihan ning omah lan ning sekolah. Adhiku mbuka ceritane kanggo cerita babagan sapa kuwi dayang Sumbi, Tumang, lan sapa kuwi Sangkuriang sing dadi lakon utama ning cerita iki. Banjur adhiku nyeritakake prau kuwi bisa keguling. Sing marai bungah yaiku adhiku dadi luwih paham lan luwih bisa ngerti babagan warisan crita lisan iki.


Film Ngeri-Ngeri Sedap sukses ngenalke kebudayaan Batak neng pencinta film Indonesia. Film iki disutradari lan ditulis karo putra Batak langsung, Bene Dion Rajaguguk. Bene berhasil nunjukke budaya Batak neng filme kanthi apik. Salah siji sing ditampilke kui omah adat Batak. Omah kui jenenge omah bolon. Omah kui dideloke neng penonton pas adegan pelaksanaan acara adat sulang-sulang pahompu. Senadyan, ora dideloke akeh utowo dadi latar utama, film iki cukup ngegambarke bentuk omah bolon mau. Sekilas kui, bentuk atep omahe koyo omah gadang, Sumatra Barat, nanging digawe memanjang. Omahe kui ogo digawe beringkat, koyo omah panggung. Neng ngisore omah kui iso digawe ngingu khewan terknak.


Resep tempe ditemokake ing serat Centhini, kitab tradisi ing Surakarta, sing ditulis abad 17 masehi. Sakliyane kitab kuwi, tahun 1928-1931, ana peneliti saka Amerika nemu catetan kuno sing nyeritakake bangsa Tiongkok uga nggawe panganan sing jenise meh padha, jenenge Mei Dou Zha. Tempe Tiongkok iki digawe saka ampas tahu lan ditutup 3 dino ben jamure isa akeh lan isa dimasak. Wong Tiongkok percaya nek Mei Dou Zha iki iso marai sehat soale orang nganggo pengawet lan apik kanggo pencernaan amarga jamur duwe kandungan probiotik sing apik. Tempe iki uga apik gawe MPASI bayi. Ora perlu tuku bahan panganan sing larang. Ayo mangan tempe kanggo nyukupi gizi.


Salah siji ibadah rutin ning agama islam yaiku sholat tahajud. Sholat iki hukume sunnah lan ora wajib. Nanging ibadah sholat iki duwe kautamaan sing akeh amarga bisa ndadekake ketenangan kang gedhe, utamane kanggo sing lagi duwe hajat. Sholat iki dilaksanakake ing wektu sepertelune bengi, yaiku jam 01.00 kanthi wektu subuh. Wektu iki yaiku wektu sing utama amarga sepertelu bengi terakhir. Sholat tahajud iki dilaksanakake kanggo nutup sholat bengi utawa sholat witir lan sholat liyane. Banjur Sholat iki uga bisa dilakoni sak wise tangi turu wayah bengi kaya misale wong kang ora bisa tangi jam 1 bengi amarga wedi bablas, kamangka bisa turu dhisik sedilut njuk tangi jam 10 bengi lanjut tahajud.


Pupuk NPK yaiku pupuk sing manfaate gedhe kanggo tanduran. Pupuk iki nduweni 3 mineral penting miturut singkatane yaiku nitrogen, phospat utawa fosfat, lan kalium. Unsur kuwi bisa marai pertumbuhan tanduran kuwi luwih optimal. Nitrogen bisa marai godhong iki akeh lan ijo-ijo, fosfat iki bisa nuwuhake tunas lan nyehatake akar ben tetep kuat. Banjur fungsi kalium yaiku kanggo pembungaan lan pembuahan. Umume, NPK iki duwe 5 unsur hara, yaiku 3 unsur hara makro yaiku natrium, fosfat, lan kalium uga 2 hara mikro yaiku zat tambahan liyane. Bentuke pupuk iki macem-macem yaiku ana sing bentuk serbuk lan uga bentuk butiran kaya mutiara sing luwih gampang takarane.


Pas jamanku SMP, lagi usum banget sing jenenge kamera SLR. Kabeh koncoku podo nduwe kabeh, dan meh gak onok sing gak nduwe. Ndelok kabeh koncoku nduwe kamera SLR, aku njaluk tukokno sisan nang bapakku. Bapakku langsung nolak. Alesane mergo larang terus kamera SLR iku khusus gawe wong sing wes pro. Bapakku nawari gawe tuku kamera digital biasa ae. Tapi aku gak gelem dan aku akhire purik. Akhire aku mek isok ngelirik tok tekne koncoku soale bapakku gak nuruti kepinginanku. Moro-moro, gak onok abang gak onok ijo, onok paket sing gede banget teko nang omah. Bapakku langsung nompo dan ngongkon aku melu gawe mbongkar paket iki. Pas wes dibuka, dadakno isine kamera SLR kepinginanku. Aku gak percoyo banget, dadakno bapakku mbelani gawe nuruti kepinginannku.


Ibadah sing paling abot neng Islam kui salah sijine haji. Ora koyo ibadah liyane sing iso diragap neng endi-endi, ibadah haji kui mung iso dilakoni neng Mekkah. Ibadah kui uga ora sak ben wektu iso dilakoke. Haji kui mung iso dilakoke pas sasi Dzulhijah kalender Islam. Ibadah iki uga gunake tenaga sing akeh mergone ibadah iki akeh kegiatan fisik, koyo tawaf lan sa'i. Kanggo awak dhewe, wong Indonesia, ibadah kui luwih angel meneh mergo kanggo ngelakoke rukun Islam sing kelimo kui awak dhewe kudu ngatre disik. Ngenteni antrean haji kui ora iso cepet, paling ora awak dhewe kudu ngenti 20 tahun disik. Sebenere iso wae cepet, nanging butuh biaya sing luwih okeh.


Wong sing yang-yangan kui nek podo nesu ketok lucune. Opo meneh yen pasangane kui isih bocah-bocah kabeh. Dheweke bakal ngelakoke perkoro-perkoro sing aneh lan pas dheweke iling pas wis gedhe bakal ngeroso isin. Ono pasangan sing podo nesu kui ora omong-omongan. Arep ono perkoro penting koyo opo wae ora ono sing gelem buka mulute. Ono uga wong sing yang-yangane kui nesune ngamuk-mgamuk. Sing wedhok ngambek lan sing lanang dadi bingung dhewe. Ono uga pasangan sing ora ketok nesu pas nesu. Dheweke podo mendem perasaane. Pas ono kedadean sing mancing emosine metu, dheweke nesu koyo gunung sing jeblug. Lan isih okeh cara nesu liyane.


Gurami iku salah siji jenis iwak banyu towo sing terkenal banget ndek kalangan masyarakat. Gurami akeh banget diolah dadi berbagai jenis masakan, salah sijine iku gurami asem manis. Biasane nek nang restoran, gurami iki difillet terus daging sak tulange dibaluri nganggo tepung baru digoreng. Nggorenge yo gak sampe garing banget, cek tekstur daginge sek lembut. Terus gurami sing wes digoreng iku disiram nganggo saos asem manis. Rasa asem e iku biasane teko saos tomat, terus rasa legine lebih dominan rasa legi teko bawang bombai dan gulone sitik. Perpaduan gurami goreng tepung sing disiram saos asem manis ndadekno sajian iki dadi luwe kaya rasa.


Salah sawijining unjukan ingkang diremeni kathah kalangan inggih punika es krim. Es krim saged dipunpanggihi wonten pundi-pundi papan. Tuladhanipun warung, minimarket, lan kafe. Es krim sampun didamel wiwit jaman Cina kuno. Wonten jaman Romawi kuno, es krim dipuntepang amargi kaisar ingkang mrintah jaman menika ngimpor salju saking pegunungan, lajeng dipuntambahi madu lan buah-buahan. Es krim saking susu dipunkembangaken malih dening Tarenti,  salah sawijining koki saking Italia. Piyambakipun dibeta menyang Prancis supados saged damel es krim wonten Paris. Es krim ingkang bentukipun kados conthong populer amargi pagelaran Pameran Dunia warsa 1904. Dugi sakmenika es krim sampun gadhah varian ingkang kathah sanget.


Uca iku sakjane seneng-seneng ae selama KKN nang deso iki. Kabeh wargane iku podo apikan pol. Kabeh program kerjane dihargai sisan. Nek didelok sekilas, meh gak onok eleke lah. Padahal nek ditelisik maneh, wong deso kene iku sek akeh kurange. Salah siji kekurangan wong deso kene iku senengane bakar sampah nek wes podo numpuk. Sebagai mahasiswa klaster Agro, Uca jelas nentang iku. Sampah iku kudune diguwak nang TPS ben engkok isok diolah. Nek dibakar koyok ngene, malah marai pencemaran lingkungan. De’e wes ngandani kabeh warga deso kono perkoro iki. Mereka mek iya iyo tok, tapi gak dilakoni. Hal iku marakno Uca akhire mek isok pasrah ambek wong deso sing keras kepala pol iku.


Wis setahun Pak Tomo dodolan wedhang jahe lan gorengan ning cedhak pasar. Pak Tomo milih dodolan wedhang jahe sak liyane amarga faktor ekonomi, Pak Tomo seneng ngombe wedhang jahe. Wedhang jahe bahane gampang lan kasiyate akeh, mulane Pak Tomo bisa oleh dhuwit lan langganan luwih akeh. Pak Tomo dodolan wis ana 20 tahun. Saiki dodolane ana susu jahe lan bajigur. Akeh wong sing mampir warunge Pak Tomo amarga wedhange kesohor ing Jogja. Regane uga murah banget. Pak Tomo biyasane nyediakake gorengan tela, mendhoan, lan bakwan. Warunge Pak Tomo buka bar maghrib kanthi jam 3 esuk. Yen malem minggu warunge rame karo bocah nom lan bapak-bapak.


Konco kui ono sing apik lan ono sing ora. Dudu mergo tabiate wonge kui, nanging mergo sikape dhewe karo wong sing awak dhewe anggep konco kui. Wong iso awak dhewe konco sing apik kui yen dheweke ngedukung opo sing awak dhewe lakoke. Dheweke uga ngilingke awak dhewe yen lagi salah. Dheweke bakal ngomong opo onone senadyan kui rasane pait. Nanging konco sing elek kui sak walike. Dheweke ora peduli, awak dhewe ono sing dalan sing bener opo ora. Sing dheweke mung pikirke kui, awak dhewe isih ono untunge opo ora. Yen dheweke ngerasa awak dhewe ora iso dienggo meneh, awak dhewe bakal ditinggal.


Sembarang kalir kecelakaan iku isok ae kedaden nang ndi ae dan kapan ae. Salah sijine iku hp sing kecemplung nang banyu dan marakno hp iku mau kelebon banyu. Nek wes koyok ngono, kudu cepet-cepet digaringno ben banyu iku mau gak ngeneki mesin sing onok nang njero hp ne, opo maneh nek hp ne iku guduk sing waterproof. Aku nduwe cara gawe ngatasi permasalahan iku. Siji, langsung pateni hp terus garingno. Loro, coplok kabeh komponen hp terus dilap siji-siji ben luwe cepet garing. Telu, ngelap e nganggo lap sing garing dan resik. Papat, hindari ngeringno hp nganggo hair dryer. Terakhir, coba keringno hp nganggo silica gel.


Upacara keagamaan iku ritual sing biasa dilakoni gawe umat sing meluk agama tertentu. Kabeh upacara agama iku niate apik, tapi kadang onok prakteke sing rodok nggapleki sampe nang luar nalar. Contohe ae koyok ritual ngelukai diri sendiri nang Thailand. Iku mek salah sijine tok, sek akeh maneh ritual upacara agama sing luwe nggapleki pindo. Dadi awak dewe pemeluk agama Islam kudu bangga ambek agamane awak dewe. Hal iku mergo nang Al-Qur’an iku gak onok upacara agama Islam sing bersifat ngelarakno awak dewe utowo ngelarakno wong liyo. Kabeh upacara agama Islam iku pasti isine seneng-seneng tok, dadi awak dewe kudu bangga ambek iku.


Bapake Alfan dadi salah siji koki misuwur ing Surabaya. Saben dina Pak Yuta budal jam 5 isuk menyang restoran sing panggone ana ing Salatiga. Nalika wes tekan ana ing restoran, Pak Yuta miwiti kegiatan karo ndelok persediaan bahan panganan apa ana sing kurang kanggo dina iki. Yen wis rampung, Pak Yuta bakalan miwiti ngethok bumbu-bumbu sing diperluake kayata lombok, bawang, brambang, lan sayur-sayur liyane. Pak Yuta dadi salah siji koki sing paling disenengi masakane karo para tamu ing restorane amarga panganane duweni rasa sing khas lan ora njelehi. Wis meh 10 taun Pak Yuta dadi koki ana ing restoran iki. Saiki Pak Yuta uga ngembangake kapinterane kanggo masak ing omah kanti mbukak warung jajam cilik-cilikan amarga sakjane Pak Yuta iki kapinteran masake ing menu jajanan.


Gunung kuwi dudu panggonan sing biyasa amarga tekanan udara lan uga kondisi alam kuwi ora bisa diprediksi. Akeh wong sing gagal munggah gunung amarga ora bisa ngira-ngira kemampuane lan uga ngeremehake kondisi medan sing ana ning gunung. Wong sing gagal munggah gunung iki ya umume persiapane kurang mateng lan ora nurut apa jare ketua rombongan. Kamangka, akeh pendaki sing seda wayah munggah gunung utawa ngilang pas pendakian. Babagan iki wis ana wiwit biyen lan dadi mitos kaya digawa penghuni utawa sing mbahureksa. Nanging kabeh iki yen dipikir bisa amarga tingkahe menungsa sing kurang peritungan lan uga kurang ilmu babagan pendakian.


Salah siji game sing paling sering tak doleno pas cilik yaiku Diner Dash. Diner Dash iku permainan strategi ambek manajemen wektu. Nang kono, awak dewe iku dadi pelayan sing ngelayani pelanggan dan ngeterno pesanan panganan nang pelanggan iku mau. Game iki isok ngelatih awak dewe gawe luwe tangkas dan luwe tepat wektu. Hal iku mergo awak dewe nduwe wektu terbatas gawe ngelayani kabeh pelanggan nang kono. Tujuane ben awak dewe isok ngentokno duit sesuai target dan entok score sing duwur. Singkate, nang game iku, awak dewe dituntut gawe tas tes was wes, gak isok sante santean ae. Iku sing marakno aku dadi kebiasaan dadi tas tes was wes sisan nang kehidupan nyata.


Omah joglo iku termasuk omah adate wong jowo sing wes lawas utowo jat jaman biyen onone. Masio iku wes kat jaman biyen tapi ora kabeh wong iku ngerti bagian-bagiane omah joglo iku. Bagian-bagian maeng iku ono jenege ambek fungsine dewe-dewe. Nah bagian iku koyok Pendopo (sing bagian ngarep), Pringgitan (bagian tengah), ambek Dalem (bagian inti). Nah bagian iku maeng yo duwe tujuan nag Pendopo iku nyudohno nag wong jowo iku duwe sifat sing ramah ambek kebuka. Nah sing Pringgitan iku biasane bentuke lorong sing tujuane gawe dalan mlebu. Nah sing terakhir yaiku bagain Dalem sing duwe fungsi utomo teko omah joglo maeng.


Tangga sing apik kuwi yaiku tangga sing mesti nyediakake akses kang paik kanggo tanggane kaya akses dalan sing nyaman, lingkungan sing aman, lan uga pitulungan sing cepet. Tangga sing apik iki mesti sering ngobrol lan uga sering ngejak kenalan marang tangga liyane tur weruh apa wae sing dibutuhake karo padha tanggane. SIng paling penting yaiku yen ana masalah kuwi kudu diomongake kecuali masalah pribadi amarga yen masalah pribadi uwi kudune ora diungkit-ungkit lan ora dirasani. Tangga kuwi uga semestine dadi wong sing responsif amarga ana tindakan kriminal ning kampung sing kedadian amarga tangga sing kurang responsif kaya KDRT lan uga tindakan kriminal liyane.


Salah siji kebanggaane wong Lamongan iku panggon wisata sing jenenge WBL alias Wisata Bahari Lamongan. WBL iki panggon wisata sing paling terkenal teko Lamongan. Sing menarik teko panggon iki yaiku awak dewe isok menikmati wisata alam Pantai Tanjung Kodok sekalian numpak luwe teko 40 wahana modern nang kono. Ben taune, wahana nang WBL iku mesti nambah, dadi awakmu gak bakal bosen mbasio terus terusan mrono soale bakal nemukno wahana anyar terus. Dan nek kate nikmati kuabeh wahana sing onok nang WBL, awakmu isok langsung tuku tiket sing paketan dengan rego 65 ewu pas dino biasa dan 75 ewu pas dino prei. Wes tikete murah, isok nikmati wahana sakmono akehe. Dadi gak usah mikir maneh nek kate mrene, langsung budhal ae.


Kanggo atlet sing sering tandhing, mentale wis mesti kuat lan ora gampang grogi. Nanging kanggo atlet sing isih anyar, mesti wayah lomba mesti ana rasa grogi lan kuwi bisa marai ora lancar. Kamangka, ana cara-cara sing bisa ditiru kanggo ngurangi rasa grogi kuwi. Kaping pisan yaiku pinter ngatur pernapasan, kaping pindhone yaiku akeh-akeh mikirake babagan sing postif. Kaping telu, ngelakoni pemanasan sing cukup amarga pemanasan iki penting ben ora ngerasakake cidera lan ora kagok. Kaping papat, nyoba meditasi kanggo ngumpulake energi positif. Kaping lima, yaiku ngerungokake lagu sing disenengi. Kaping enem yaiku ngobrol kanggo ngilangake rasa ndredeg karo kanca sak tim nanging kudu tetep jaga fokus.


Salah satunggaling papan wisata alam ing Sleman Ngayogyakarta kang dadi tujuan paraning wisatawan yaiku Lava Bantal. Lava Bantal yaiku papan wisata arupi tumpukaning watu-watu ing sela-selane banyu kang mili ana kali. Miturut panalitening ahli geografi, papan wisata kang mapan ana Kalitirto, Berbah, Sleman iki kaduga wus dumadi kawit suwidak taun kepungkur. Kacarita ing jaman biyen, watu kang ana ing Lava Bantal yaiku lahar kang mili saka jebluganing gunung, lahar mau banjur mili lan cinampur dening banyu segara mula sansaya suwe sansaya atos banjur dadi watu kaya kang bisa kadelok saiki. Ana Lava Bantal wisatawan bisa delok ilining banyu kang seger, eyuping wit-witan, swara oceh-ocehaning manuk, bisa susur sungai nganggo pelampung ban, apadene kulineran. Yen kowe lagi ana Ngayogya, ayo padha menyang Lava Bantal!


Kanggo wong sing biasa mangan burger, pizza, hotdog lan sak panunggale, mulai saiki kudu dikurangi. Sing paling utama ya sing lagi program diet. Panganan kuwi masiyo porsine cilik tapi kalorine gedhe. Ukuran kalori ning panganan cepat saji kuwi bisa luwih gedhe karo 2 porsi buah lan sayur. Panganan iki iso nggarai penyakit lan nambah kolesterol sing bisa marai stroke lan penyakit jantung. Panganan iki uga ngandung akeh bahan pengawet sing bisa marai kanker. Yen pengen sehat pancen kudu bisa masak dewe, luwih resik lan luwih aman. Awak dhewe bisa ngitung kalori lan luwih irit. Ayo njaga kesehatan gawe masa depan dimulai saka ngurangi panganan cepat saji.


Woh pala gadhah asma Latin Myristica Fragrans. Woh pala menika tanduran saking Kepulauan Banda, Maluku. Pala sampun dados komoditi ingkang reginipun awis wiwit jaman Romawi. Amargi menika, bangsa Landa rawuh wonten Indonesia taun 1596 kangge sadeyan rempah-rempah, mliginipun pala. Bentukipun woh pala kados lemon. Werninipun jene. Menawi dibikak, woh menika gadhah wangi ingkang khas. Wangi kasebat saged khas amargi woh pala gadhah kandungan minyak atsiri. Wit pala kalebet dangu masa panenipun. Sampeyan nembe saged manen woh pala saksampunipun 7 ngantos 9 taun. Yuswanipun wit pala ugi dawa. Wit menika saged gesang ngantos 20 taun. Pala saged diolah woh, biji, utawa didamel bubuk kangge penyedap. Woh pala saged didamel manisan. Bijine saged digaringke kangge disaring lenganipun. Lenga atsiri wonten biji pala saged dados campuran parfum kaliyan sabun.


Malang menika salah satunggaling kutha ingkang boten pareng ical saking daftar panggonan plesir ingkang kedah dirawuhi nalika sampeyan plesir wonten Jawa Timur. Kutha ingkang hawanipun asrep menika gadhah kathah sanget panggonan  wisata ingkang endah. Wonten macem-macem taman, perumahan unik ingkang dados panggonan ingkang estetik kangge foto-foto. Menawi sampeyan madosi panggonan wisata kangge plesiran bareng kulawarga, Malang gadhah Taman Labirin wonten Coban Rondo. Jarakipun Taman Labirin Coban Rondo saking kutha Malang cekap sakjam perjalanan. Sesuai kaliyan asmanipun, daya tarik ingkang utami wonten mriku inggih punika labirin ingkang saged didadosaken dolanan kaliyan kulawarga. Langkung menaikipun malih, rute labirin tansah owah kanthi berkala. Dados, sampeyan ingkang bolak-balik plesir wonten mriku boten bakal bosen.


Saben isuk Puput mlaku ing ngarepe omah. Iki dadi olahraga sing paling enteng sing bisa dilakoni Puput. Saliyane enteng, olahraga iki ora merlukake alat sing akeh. Mung butuh sepatu utawa sandal wae kanggo mlaku. Anggone mlaku, Puput mesti ngitung karo HP jarak sing dipengeni. Biasane Puput masang 1-2 kilo kanggo mlaku mubengi omahe. Mlaku 2 kilo kurang luwih ngentekna wektu 1 jam. Sawise dirasa pegel kanggo mlaku, Puput ora lali kanggo ngencengna sikile supaya ora kram lan kaku. Olahraga mlaku iki saben dina dilakoni karo Puput supaya awake tansah seger waras, ora gampang pegel, lan ora gampang ngantuk nalika kerja.


Ombenan teh iku sing paling tak senengi soale enak, sak liyane iku gawene yo gampang. tapi ora kabeh wong seneng karo teh koyok wong sing biasane seneng ngopi. Padahal manfaate teh yo akeh. Nag situse Kemenkes wes jelasno nag teh iku manfaate akeh koyok contone iso ngelawan radikal bebas soale teh duwe antioksidan. Terus ngurokno awak barang yo iso soale teh ora duwe kalori ambek iso nyuwekno keserepe lemak. Tapi kudu diperhatekno, nag pengen ngurokno awak ojo dicampuri ambek gulo utowo susu. Terus, nag gawe teh yo ojo bening mok sukur ketok ono teh'e soale nag mok anger ono teh'e podo wae ambek ngombe banyu biasa. Biasane teh koyok ngeneki sing mangkelno soale rasane aneh ora koyo teh maneh. Kabeh wong yo mangkel nag gawe teh tapi ora ono rasane teh'e.


Waktu iku aku dolan ning kutha Bandung lan kanca-kanca. kene kabeh nitih bis kanggo nyampek ing Bandung. Tujuan kene kabeh ning Bandung yaiku lomba tapak suci. Ning kunu kene nginep seminggu ing penginapan sing ana ing bandung. Sak wise lomba kene kabeh mlaku-mlaku ngelilingi kota Bndung. Salah sijine yaiku ing masjid gedhe Bandung. Ing masjid kene ngelakoni shalat maghrib lan isya. Sak wise iku banjur nerusake mlaku-mlaku ing toko-toko sing ana ing sekitaran masjid gede Bandung. Kene kabeh ndolek oleh-oleh khas Bandung sing arep digawa moleh ing Sidoarjo. Panganan khas Bandung sing biasane di gawe oleh-oleh yaiku Aci lan kaos sing ana tulisane Bandung. Aku lan kanca-kanca tuku aci digawe oleh-oleh ing sidoarjo.


Salah siji rumah makan cepat saji A&W ono akeh pilihan menu. Ono ayam, steak, burger, kentang goreng tekan bombai tepung goreng. Aku saiki pengen ngomong menu ayame. Ben konco-konco iso ngebandingke karo ayam rumah makan cepat saji liyane. Roso daginge remasuk tekan jero nanging bumbu rempah-rempahe kurang keroso. Kulite rodo kurang renyah lan tepunge ora kandel. Ukurane standar ora keciliken ning ora gede banget. Neng A&W ayame isih dituku ijin ora kudu paketan. Siji ayam regone Rp18.500. Yen arep tuku paketan iso tuku Paket Gratis 2 sing paling murah. Paket kui isi ini ono siji ayam, sego, sop ayam, lan ombene entok teh lemon.


Onok beberapa jenis permainan basket sing dadi liga nang Amerika. Salah lorone iku NBA karo NCAA. NBA iku National Basketball Association. Nek NCAA iku National Collegiate Athletic Association. Loro permainan pdo terkenale nang Amerika, cuma onok akeh banget bedone. Siji, NBA ikui gawe pemain pofesional, nek NCAA iku gawe kalangan mahasiswa. Loro, durasi jeda antara permainan siji ambek liyane nang NBA iku 130 detik, tapi nek nang NCAA iku gak onok. Telu, durasi pertandingan NBA iku 4 kuarter sing masing masing 12 menit, nek NCAA iku 2 babak sing masing masing 20 menit. Papat, batas personal foul nang NBA iku enem, nek NCAA iku telu. Dan onok liyane maneh perbedaan antara NBA karo NCAA.


Pas bakdo Idul Adha kui awak dhewe kudu ora mung seneng-seneng mergo iso mangan daging sing akeh, nanging uga awak dhewe kudu ngeresepi neng ati makna suku hari raya kui. Idul Adha kui ibadah sing digawe nganggo ngeling-iling crito babagan pengorbanan Nabi Ibrahim. Wektu kui, Nabi Ibrahim disuruh Allah kanggo nyembeleh anake sing wis suwe dhewe enteni, yaiku Ismail. Crito kui ngajari awak dhewe babagan keiklasan. Awak dhewe kudu iso ngelakoke opo sing diperintahke Allah seabot opo wae. Awak dhewe kudu iling yen opo sing awak dhewe duweni neng donyo iki gur titipan Allah. Awak dhewe kudu selalu iklas yen opo sing awak dhewe duweni kui dijaluk balik.


Bali sakliane terkenal karo objek wisatae seng terkenal in mancanegara bali yo terkenal karo oleh – oleh e , klambi – klambie  seng terkenal apik – apik lan adem, sarung bali yo terkenal adem lan alus, gantungan kunci seng akeh maceme, panganan e yo gak kalah terkenal yoiku pai susu, pai susu akeh macem -  macem rasae yoiku original, keju, bluberi, durian, coklat, lan akeh macem liyane. Carane nggae pai susu ndek omah dewe gampang. Carane yoiku 250 g terigu, 160 g mentega, 1 butir endog 2 sendok gendhis alus, 1  sendok teh uya. Kabeh bahan iku diaduk dadi siji. Dibentuk dadi pinggirane pai, bahan isian e kuwi ½ kaleng susu kaleng 3 kuninge endog 1 sd maizena dicampur banyu 75 ml terus dikei ndek ndukure bahan isian e kuwi terus dipanggang.


Ulan wingi ancene akeh bencana sing kedaden nang negoro iki, contone goyok gempa nang daerah jawa barat, ambek daerah sulawesi. Koncoku iku sing nang daerah Jawa Barat mesti nag wayai udan-udanan mesti nyiapno awake sak keluargane kanggo ngadepi iku maeng ben ora kaget ambek jumbul nag apan wayae banjir iku teko. Terus perkiraan banjir yo ora ono sing ngerti, tapi wong-wong sing nang daerah kono mesti wes nyiapno awak terus nag bakal ate kedadean banjir ben ora kuwalaan kanggo ringkes-ringkes barang-barange. Dadi nag daerah kono nag wayai rendeng yo mesti wong-wong podo siap-siap kanggo ngadepi banjir ben nag banjir siap kabeh.


Salah siji atlet sing digandrungi ning bulu tangkis yaiku Kevin Sanjaya Sukamuljo utawa Kevin, dadi omongan para penggandrung bulu tangkis sing ana ning Indonesia amarga kualitas main sing mudhun lan ora bisa ngimbangi pasangane yaiku Marcus Gideon. Kevin kuwi isih nganggo cara lawas kanggo ngelawan atlet liya, nanging cara kuwi ora cocok kanggo Marcus sing rampung cidera. Guneman liyane yaiku Kevin uga duwe masalah karo pelatih tim sing nyebut Kevin ora profesional amarga nggolek gara-gara ning kabeh pertandingan. Kamangka, saiki pelatih luwih fokus marang duet Fajar Alfian lan Ryan Ardianto sing saiki wis oleh gelar nomor siji kategori ganda putra.


Carane gawe preianmu iso berkesan yoiku awakmu ora perlu mikir nemen-nemen cukup ngejak konco-koncomu dolan nag endi ngunu sing penting budal bareng. Aku biyen ngajak konco-koncoku budal nag daerah cangar sing dalane mungga mudun pinggire gunung terus ngeliwati alas-alas sampek akhire kesasar mlebu wisata gratis barang. Lah iku sing garai kelingan sampek saiki ambek konco-koncoku. Dadi nag awakmu langsung budal preian koyok ngunuku biasane sing kepikiran iku mok angger sing penting budal bareng ambek konco-konco nang panggonan iki ngunu wae. wes ora atek rencana mateng sing penting wetenge anteng. Engko susah ditanggung bareng ambek konco-konco. Yo preian koyo nginiki sing asline bener-bener paling ora iso ilang nag pikiran.


Kisah utowo cerito nang jero kitab suci yaiku cerito utowo gambaran urip sing wes tau kedaden nang jaman liyo utowo jawan sing wes lawas tapi diangkat utowo didadekno pelajaran urip nang jero kitab suci maeng supoyo wong sing moco kitab suci iku maeng ngerti contoh sing apik ambek ngerti ang biyen iku ono pengalaman koyok ngunu. Lah terus cerito maeng dilebokno nang jero kitab suci supoyo dadi contoh utawo penglaman nag ono aturan sing kudu ora dilakoni ben ora kedaden koyok nang jero cerito maeng seng iso dadekno ke elekan utowo perkoro elek kanggo masa saiki. Sak liyane iku ben iso dari pengalaman kanggo ngadepi masa sing ate teko.


Tokoh adat kui dudu pajangan kanggo ngelancarke program sing dilakoke pemerintah. Tokoh adat kerep diundag kanggo dialog karo kepala pemerintah daerah. Dheweke arep ngerungoke pendapat saking masyarakat adat babagan program utowo pembangunan sing arep berjalan. Nanging, akeh tokoh agama sing diundang utowo diwawancarai seko pihak pemerintah sing ora dirungoke swarane dhewe. Undangan kui mung dadi syarat ben progame kui iso langsung mlaku. Padahal, masyarakat adat kui uga bagian seko negara Indonesia sing kudu dilindungi hak-hake. Yen pemerintah, ora iso ngejamin hak-hak masyakarat adat ngomong lan dilindungi, sopo meneh sing iso diharapke karo masyarakat adat kui. Tokoh adat kui wis sak yogyane dirungoke.


Bulan November wingi Caca lan telu kancane, Puput, Adel, lan Fella turu ana ing salah siji hotel ning Tangerang. Hotel iku jenenge hotel swiss-bel. Caca lan kanca-kancane nginep ing hotel iku amarga meh ndelok konser sing panggone ana ing ICE BSD. Teka hotel nuju panggon konser sing ana ing ICE BSD mbutuhake wektu kurang luwih 20 menit yen nganggo sepeda motor, lan mbutuhake wektu kurang luwih 45 menit yen nganggo montor. Fasilitas hotel iki lengkap banget kayata ana alat kanggo nggaringke rambut, kulkas, banyu panas kanggo adus lan sapanunggale. Caca puas banget turu ana ing hotel iki amarga pelayane uga apikan, sumeh, lan mbiyantu Caca yen dheweke ana samubarang kang ora ngerti.


Hobi sing bermanfaat gawe kesehatan iku onok akeh. Salah sijine iku olahraga. Sayange, gawe wong sing males obah, olahraga iku dadi kegiatan sing paling dihindari. Padahal olahraga iku penting banget gawe kesehatan. Dadi mulai saiki, gawe awakmu kabeh sing kaum rebahan, kudu mulai ngobahno awakmu. Carane mulai mantepno mindsetmu disik, nek awakmu gak olahraga, aku isok lara. Soale faktane wong sing males obah iku luwe duwur resikone kenek penyakit jantung. Nek mindsetmu iku wes mantep, baru mulai rutin pemanansan sing enteng disik, ojok langsung olahraga sing abot. Nek wes rutin, baru deh mulai nang jenis jenis olahraga sing macem-macem dan sesuaino ambek kemampuan tubuhmu pisan.


Akeh wong sing wes ngerti karo panganan onde-onde. Tapi ora kabeh wong ngerti carane gawe onde-onde, opomaneh saiki jamane internet sing kabeh iso dituku. Gawe onde-onde tiba'e ora angel terus bahan-bahane yo iso dituku nag pasar ambek murah sisan regane. Carane gawe onde-onde iku sing kawitan kacang ijone dikom disek sampek sekitar 2 jam, sak marine dikom terus ditirisno ambek diresiki. Mari ngunu, nggodok banyu sak cukupe nag manci terus lebokno kacang ijo iku maeng sampek mateng ambek empok. Lah mari ngunu, kacange digerus sampek alus terus diulet karo gulo, uya, ambek vanili sampek roto. Mari ngunu, dibunderi cilik-cilik gawe isiane onde-onde.


Aku nek nganggur, paling seneng mlaku-mlaku nang Mal. Hal iku mergo akeh banget sing isok dilakoni pas nang Mal. Awakmu luwe? Akeh sembarang kalir jenis panganan sing isok mbok icipi. Awakmu pengen bengak-bengok? Onok panggon karaoke sing kedap suara dan awakmu isok nyanyi bengak bengok tanpa onok sing protes. Awakmu pingin dolan? Onok panggon dolanan sing isok mbok coba, gak kudu arek cilik sing dolen mrono. Awakmu pingin tuku klambi? Akeh toko klambi sing isok mbok ampiri. Awakmu pingin ngopi? Akeh Coffee Shop sing isok sekalian digawe ngongkrong. Utowo awakmu mek pingin mlaku-mlaku tok, iku yo isok banget dilakoni nang Mal. Dadi nek awakmu nganggur dan bingung kate lapo, budhal nang Mal ae.


Teko berita-berita kususe nag masalah wisata sing paling mojok utowo sengedan, mesti air terjun madakaripura metu disiki. Salah sijine situs iku yaiku blog.tiket.com. Nag delok sing ditulis karo situs iku, air terjun madakari pura ancene duwene pemandangan sing apike pol seje ambek liyane soale pinggir-pinggire ono air terjun sing bentuk koyok gedek sing ono nag dalan sing diliwati ambek wong sing dolan mrono pas ate tutuk air terjune. Mangkane nag kono wong-wong mesti seneng soale air terjune maeng ora angger cicir nang lemah tapi pinggir-pinggire ono banyu sing tipis-tipis koyok kain tipis sing dipepeh. Ben awak ngerti sing dimaksud banyu sing bentuk koyok kain tipis-tipis maeng, dolano rono, engko nag teko kono mesti awakmu pengen dolan rono maneh soale panggonane bener-bener apik.


Munggah gunung wis dadi kesenenganku wiwit aku ana ing SMA. Aku uga mlebu ana ing komunitas pecinta alam sing biasane sewulan pisan ana kegiatan kanggo munggah gunung. Wulan wingi, aku lan kanca-kanca ing komunitasku ana jadwal kanggo munggah Gunung Semeru. Ora gampang kanggo munggah Semeru amarga iki kalebu gunung sing dhuwur banget. Senajan ora nganti puncak nanging namung mandeg ana ing Ranu Kumbolo aku seneng banget lan iki dadi pengalaman sing paling ora bisa dilalekna. Ana ing Ranu Kumbolo hawane adhem banget apa amneh pas bengi, danaune biru banget, banyune resik, Ranu Kumbolo uga diubengi karo bukit lan wit-witan ijo royo-royo sing bisa nenangke sapa wae sing ndelok.


Bagas rasane ora kepengen bali menyang kutha amarga saiki dekne lagi ngerasakake kepenake urip ning desa. Wis seminggu Bagas kuwi nginep ning omahe simbahe amarga lagi libur sekolah. Bagas liburan iki pancen kepengen nyambangi desane simbahe amarga ngerasa kuliah ning kutha kuwi sumpek. Ning omah ya ora ngapa-ngapa, kamangka Bagas numpak bisa menyeng Bojonegoro karo nemoni simbahe. Nanging Bagas iki uga ngerasa yen ning desa kuwi luwih tentrem lan bisa nenangake pikiran. Saban isuk, Bagas uga melu menyang sawah lan lunga menyang kebon kanggo nggolek buah kaya nangka lan uga klapa. Yen wes sore, bagas uga ngewangi simbahe nggiring ternak menyang kandang.


Sangkuriang iki cerito rakyat karo legendane masyarakat Sunda. Legenda iku berkisah tentang terciptane Gunung Tangkuban Perahu. Legenda iki iku nyeritakno tentang kisah seorang pemuda sing jatuh cinta karo makne dewe. Awale mereka urip damai, tapi suatu hari mereka tukaran sampe akhire Sangkuriang meninggalkan rumah gawe menggembara. Dayang Sumbing, ibune Sangkuriang, nyesel dan dungo cek tetep isok ayu, awet nom, dan isok ketemu maneh ambek anake. Suwi banget, akhire Sangkuriang balik nang kampung halamane. Pas kate nggolek ibune, de’e ketemu ambek wedok sing ayu banget sing asline iku Dayang Sumbing. Akhire de’e jatuh cinta terus ngajak nikah. Dayang Sumbing sing gak eroh nek iku anake yo iyo ae. Pas ketepakan onok momen ndek ndi akhire Dayang Sumbing sadar nek lanang sing kate dinikahi iku anake. Dayang Sumbing berusaha gagalno pernikahan iku dan ngaku nek de’e iku ibune. Sangkuriang gak percoyo. Akhire Dayang Sumbing negekeki dua syarat cek isok nikahi de’e, yaiku bendung Sungai Citarum ambek nggawe sampan sampe sak durunge fajar dan dituruti. Sayange Sangkuriang gagal soale fajar wes teko. Saking kesele, de’e njebol bendungan sing wes rampung iku dan marakno sak deso kelem. Sangkuriang yo nyaduk sampan sing setengah dadi iku dan jatuh telungkup. Sampan iku mau berubah dadi gunung sing saiki dikenal dadi Gunung Tangkuban Perahu.


Akeh sing salah paham karo lagu "Lingsir Wengi" amarga salah siji film horor nggawe lagu iki kanggo ngundang kuntilanak kanggo pesugihan lan sesembahan. Lagu iki sengaja dinyanyekake kanggo nada sing medeni lan swara sing kaya sinden. Lagu iki uga sempet dipercaya bisa mbuka gerbang alam gaib. Film kuwi pancen pengaruhe gedhe kanggo wawasan lagu iki. Banjur akeh ahli sing mbahas lagu iki. Jebul lagu iki isine babagan ibadah lan lagu iki dadi salah siji media kanggo nyebarake agama Islam ning Pulau Jawa karo Sunan Kalijaga. Amarga kuwi, amanat lagu iki ora bisa diterima kanggo cara sing positif.  Lagu iki nyeritakake ibadah sholat bengi sing dilakoni saban wektu lingsir wengi yaiku sepertelune bengi.


Acara adat sing sampek saiki dijogo nang daerah jowo yaiku acara sing jenenge Grebeg. Acara iki dilakoni sampek peng telu sak tahun, terus mesti ramene pol. Acara iki termasuk acara adat sing wes dilakoni kat jaman biyen sampek saiki karo keluarga keraton yogyakarta. Nah tradisi iki terus dijalanno ambek dijogo soale iki wes dadi tradisi sing dianjurno ambek sultan-sultan jaman biyen. Mangkane wong-wong sing ono nang daerah jogja utowo sing nang sekitarane keraton dianjurno melok acara iku maeng solae iku termasuk budaya utowo acara adat sing kudu dilakoni masio iku wes lawas tapi sing jelas adat yo teten adat ambek ora kenek ditinggalno.


Sapa sing kerep ngerti rupane gamelan sing katon mewah malih dadi buluk ora karan-karuan. Iku isa amarga disebabake ora tahu diresiki. Ngresiki gamelan iku diarani mbrasuh gamelan. Nah, yen ameh mbrasuh gamelan kanca-kanca kudu nyiapake watu ijo iki isa dituku ing toko bangunan, kain bekas, tiner utawa bensin, lan uga banyu. Nah,carane kang kapisan gamelan dilap sing resik sek kanggo lap kain bekas. Banjur kui njupuk kain liane lan dicelupke karo bensin utawa tiner.Yen uwis, ndulit sitik watu ijo kang wis diremukake. Nah, gosok wae kui ning pencon utawa layah gamelan nganti kempling rupane. Yen uwis, banjur diguyang ngenggo banyu supaya ambune bensin ilang. Sing keri dhewe dipepe ning panasan. Penak tur murah ta? Ayo ta mangkane adha gugur gunung ngresiki gamelane !


Jakarta iku terkenal ambek transportasi umume sing wes isok njangkau hampir nang seluruh daerah Jabodetabek. Salah sijine sing buru diresmino iku MRT, yaiku sepur transit cepet sing nganggo rel listrik gawe dalane. Mergo sek anyar, dadi akeh banget wong sing penasaran dan numpak MRT. Gawe awakmu sing penasaran sisan, tak keki eruh carane numpak MRT. Pertama, melbu nang stasiun terdekat teko panggonmu. Ojok lali siapno disik e-money dan isi saldone. Ngisine isok nang minimarket, ATM, ambek stasiun MRT ne. Mbari ngono, tap e-money nang gerbang penumpang. Entenono sampe sepur tujuanmu teko, dan ojok sampe keliru. Nek wes teko, ngantri gawe melbu MRT. Engkok awakmu isok mudun sesuai stasiun tujuanmu dewe.


Salah siji senenge melu pengajian saben minggu isuk yaiku bisa nambah ilmu babagan Islam. Sing paling diiling yaiku nalika penceramahe nerangake babagan ngapura. Wong sing ngapura uripe bakal damai lan tentrem. Kenapa kok ngono? amarga wong sing bisa ngapura kesalahane wong liya iku atine bakal plong. Ora ana rasa dendam sing bisa nyebabake stress amarga saben dina kepikiran terus. Saliyane iku, yen gampang ngapura wong liya iku bisa nambah keraketan ukhuwah islamiyah utawa kekancan karo wong Islam liyane. Yen duwe masalah karo wong liya, ayo gek ndang dimarikna, yen wong liya duwe kesalahan ning kene ayo padha dingapura supaya urip luwih tentrem lan damai.


Pas aku mlaku-mlaku nang Bojonegoro, aku lewat salah sijine warung sing pinggire terminal Bojonegoro. Ndok koto Bojonegoro iku panganane yo macem-macem. Terus panganan khas kono yo macem-macem salh sijine yoiku sing jenengen Ledre. Mari ngunu pas tutuk kono aku jajal panganan sing khas ambek daerah kono yaiku maneng sing jenenge Ledre. Panganan iki rasane enake megilan. Opo maneh regane yo lumayan morah. Panganan iki maceme reno-reno, ambek rasane yo macem-macem. Terus sak liyane iku sing garai enak maneh iku nag pas waktu dipangan iku ono kriuk-kiruke ambek kecampuran rasa legi. Mari ngunu sak liyane iku yo ono rasa gedang, terus bolet, ambek liyan-liyane.


Pesta Olahraga Asia utowo luwe dikenal ambek jeneng Asian Games iku ajang multi-olahraga sing diselenggarakno ben patang tahun pisan ambek kabeh atlet teko seluruh Asia terus diselenggarakno karo Dewan Olimpiade Asia. Salah siji Asian Games sing paling berkesan gawe warga Indonesia iku pas tahun 2018, ndek ndi Indonesia dadi tuan rumahe Asian Games. Sing paling berkesan iku pembukaan Asian Games 2018 sing dadi perhatian wong-wong sak dunyo mergo tari saman sing meriah banget. Mulai teko kono, wong-wong luar negeri iku mulai nggolek eroh tentang tari saman ambek tarian tradisional Indonesia sing liyane. Dan teko kono sisan, Indonesia iku dianggep berhasil ngenalno kebudayaane dengan benar.


Jaman saiki cerita rakyat kui akeh wong sing nganggep ketinggalan jaman. Mergo kui, akeh poro penulis, novel utowo film, sing gawe resepsi seko cerita-cerita rakyat sing terkenal. Resepsi neng kene maksude gawe cerito sing anyar nganggo unsur-unsur cerito rakyat mau. Nanging ono penulis sing ngubah amanat utowo pesan morale seko cerita rakyat sing dijupuk. Yen sekadar ngubah latar dadi luwih kekinian lan nambahi guyonan-guyonan sing luwih masuk neng jaman saiki kui ora masalah. Nanging ono, penulis sing ngubah sudut pandang ceritane, sing disik dianggep apik dadi jahat lan sewalike. Kanggo bidang sastra kui, mungkin apik, nanging dadine awak dhewe ora iso nyeritake opo sing leluhure dhewe arep ngandani neng generasi sing anyar iki.


Kabeh uwong nag negoro iki mesti ero sing jenenge menyok (singkong). Menyok iki kenek digawe nggawe panganan sembarang contone kripik, gimbal, getok, tepung, ambek sak teruse. Sak liyane iku, sing paling penting teko menyok yaiku manfaate sing uakehe pol kanggo njogo kesehatane awak. Manfaat sing awitan yaiku njogo weteng ben ora sunduk'en (sembelit) soale menyok duwe kandungan sing jenenge pati resisten sing njogo masalah pencernaan. Manfaat liyane yaiku iso ngontrol tekanan darah. Nah lapo'o kok iso ngontrol tekanan darah? soale menyok duwe kalium sing iso ngedokno tekanan darah, terus, menyok yo duwe serat sing iso nyetabilno tekanane darah nang nggonane awak.


Transportasi wisata ancene maceme akeh, tapi fasilitas sing disewakno utowo sing ditawakno macem, mulai sing apik sampek sing sederhana, karek delok rego sing di jipek. Nag pengen golek transportasi wisata sing pas mabek ora ngecewakno, kudu takok-takok utowo golek-golek info disek masalah trasportasi iku, opo maneh nag ate wisata nang luar provinsi, soale transportasi wisata sing layak pengaruh nang dalan. Dadi nag milih transportasi wisata sing kudu diperhatikno yaiku kendaraane, kendaraane iku isek layak opo ora, nag ora layak palang golek liyane, soale budal wisata iku kudu seneng ora bingung polhae kendaraan mogok nang dalan, mari ngunu delok fasilitasi, nag fasilitasi lengkap budalno wae, tapi nag fasilitasi kurang ngakomodasi kebutuhan goleh liyane ae.


Jaman saiki, kabeh iku wes serba canggih. Salah sijine iku wes muncul mobil listrik. Mobil listrik iku podo koyok mobil biasane, cuma bahan bakare iku teko listrik. Dadi wes koyok barang elektronik ae, nek bateraine entek, yo kudu dicas. Podo sisan ambek mobil listrik, nek bateraine entek yo kudu nang panggon ngecas mobil. Nek kate ngecas mobil listrik nang SPKLJ sing disediakno PLN iku koyok ngene. Siji, unduh aplikasi Charge.IN. Loro, golek lokasi SPKLU sing paling cedek nganggo aplikasi iku. Telu, nang o SPKLU sing iku mau. Papat, colokno nozzle pengisian baterai nang mobil. Limo, templekno kartu NFC mobil listrik nang panggon pengisian gawe otentikasi. Enem, scan QR code sing tersedia nang kono. Pitu, lebokno kWh sing bakal diisikno nang mobil listrik. Wolu, bayar biaya nganggo aplikasi LinkAja. Terakhir, garek enteni sampe pengisian dayane mari.